
ΤΕΥΧΟΣ ΔΕΥΤΕΡΟ 


Αρ 


. Φύλλου 2747 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Παροχή εξουσιοδότησης στους Προϊσταμένους 
και Αναπληρωτές των αρμοδίων υπηρεσιών του 
ΟΑΕΔ (Διεύθυνση Μελετών και Οργάνωσης και 
κατά τόπους ΚΠΑ2) να υπογράφουν τις αποφάσεις 
έγκρισης ή απόρριψης υπαγωγής στη ρύθμιση 
της με αριθμό 13097/66/2017 (ΦΕΚ 1403/Β72017) 
Απόφασης του Υπουργού και της Αναπληρώτριας 
Υπουργού Εργασίας. 

2 Πλαίσιο υλοποίησης υπομέτρου 19.4 «Στήριξη για 
τις λειτουργικές δαπάνες και την εμψύχωση» του 
Μέτρου 19 (Τοπική Ανάπτυξη με Πρωτοβουλία 
Τοπικών Κοινοτήτων, ΤΑΠΤοΚ) του Προγράμματος 
Αγροτικής Ανάπτυξης 2014-2020. 


ΑΠΟΦΑΣΕΙΣ 

Αριθμ. 55229 _ (1) 

Παροχή εξουσιοδότησης στους Προϊσταμένους 
και Αναπληρωτές των αρμοδίων υπηρεσιών του 
ΟΑΕΔ (Διεύθυνση Μελετών και Οργάνωσης και 
κατά τόπους ΚΠΑ2) να υπογράφουν τις αποφά¬ 
σεις έγκρισης ή απόρριψης υπαγωγής στη ρύθμιση 
της με αριθμό 13097/66/2017 (ΦΕΚ 1403/Β/2017) 
Απόφασης του Υπουργού και της Αναπληρώτριας 
Υπουργού Εργασίας. 

ΤΟ Δ.Σ.ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του άρθρου 17 του β.δ. 405/1971 (ΦΕΚ 
123/Α71971). 

2. Τις διατάξεις του άρθρου 4 του ν. 2956/2001 (ΦΕΚ 
258/Α72001). 

3. Τις διατάξεις της παρ. 3 του άρθρου 9 του ν. 2690/ 
1999 (ΦΕΚ45/Α71999). 

4. Τις διατάξεις των άρθρων 25, 35 του ν.4144/2013. 

5. Τις διατάξεις των παρ. 2 του άρθρου 5 και 1 του άρ¬ 
θρου 8 του ν. 3469/2006 (ΦΕΚ 131/Α72006). 

6. Την με αριθμό 13097/66/2017 (ΦΕΚ 1403/Β72017) 
απόφαση της Υπουργού και της Αναπληρώτριας Υπουρ¬ 
γού Εργασίας, αποφασίζουμε: 

Την έγκριση παροχής εξουσιοδότησης στους Προϊ¬ 
σταμένους και Αναπληρωτές των αρμοδίων Υπηρεσιών 


ΟΑΕΔ, ήτοι της Διεύθυνσης Μελετών και Οργάνωσης και 
των κατά τόπους ΚΠΑ 2, να υπογράφουν τις αποφάσεις 
έγκρισης ή απόρριψης υπαγωγής στις ρυθμίσεις ληξιπρό¬ 
θεσμων και μη οφειλών δικαιούχων εργατικής κατοικίας 
στους οικισμούς του τ. ΟΕΚ και επιμήκυνσης της διάρκειας 
αποπληρωμής των ως άνω οφειλών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2017 
Η Πρόεδρος του Δ.Σ. ΟΑΕΔ 
ΜΑΡΙΑ ΚΑΡΑΜΕΣΙΝΗ 


Αριθμ. 8427 _ (2) 

Πλαίσιο υλοποίησης υπομέτρου 19.4 «Στήριξη για 
τις λειτουργικές δαπάνες και την εμψύχωση» του 
Μέτρου 19 (Τοπική Ανάπτυξη με ΠρωτοβουλίαΤο- 
πικών Κοινοτήτων, ΤΑΠΤοΚ) του Προγράμματος 
Αγροτικής Ανάπτυξης 2014-2020. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) της παραγράφου 2 του άρθρου 69 του ν. 4314/2014 
«Α) Για τη διαχείριση, τον έλεγχο και την εφαρμογή ανα¬ 
πτυξιακών παρεμβάσεων για την προγραμματική περίο¬ 
δο 2014-2020, Β) Ενσωμάτωση της Οδηγίας 2012/17 του 
Ευρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ I 156/16.6.2012) στο ελληνικό δίκαιο, 
τροποποίηση του ν. 3419/2005 (Α' 297) και άλλες διατά¬ 
ξεις» (Α'265), όπως τροποποιήθηκε και ισχύει, 

β) του άρθρου 90 του «Κώδικα Νομοθεσίας για την Κυ¬ 
βέρνηση και κυβερνητικά όργανα» που κυρώθηκε με το 
άρθρο πρώτο του π.δ. 63/2005 (Α' 98). 

2. Το π.δ. 107/2014 «Οργανισμός Υπουργείου Αγροτικής 
Ανάπτυξης και Τροφίμων» (Α' 174), όπως τροποποιήθηκε 
με το άρθρο 45 του ν. 4305/2014 (Α' 237) και ισχύει, 

3. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 116). 

4. Το π.δ. 24/2015 «Σύσταση και μετονομασία Υπουργεί¬ 
ων, μεταφορά της Γενικής Γραμματείας Κοινωνικών Ασφα¬ 
λίσεων» και ειδικότερα το άρθρο 2, (Α' 20) όπως ισχύει. 

5. Το π.δ. 70/2015 (ΦΕΚ Α' 114) «Ανασύσταση των 
Υπουργείων Πολιτισμού και Αθλητισμού, Υποδομών, Με¬ 
ταφορών και Δικτύων, Αγροτικής Ανάπτυξης και Τροφί¬ 
μων. Ανασύσταση του Υπουργείου Ναυτιλίας και Αιγαίου 
και μετονομασίατου σε Υπουργείο Ναυτιλίας και Νησιωτι¬ 
κής Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομί¬ 
ας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. Με¬ 
ταφορά Γενικής Γραμματείας Βιομηχανίας στο Υπουργείο 
Οικονομίας, Ανάπτυξης και Τουρισμού». 

6. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 210/ Α705.1 1.2016). 

7. Την αριθ. 135073/03-02-2011 (ΦΕΚ Β' 315) Κοινή 
Υπουργική Απόφαση των Υφυπουργών Οικονομικών, Εσω¬ 
τερικών Αποκέντρωσης και Ηλεκτρονικής Διακυβέρνησης 
και των Υπουργών Οικονομίας Ανταγωνιστικότητας και 
Ναυτιλίας & Αγροτικής Ανάπτυξης και Τροφίμων «Τροπο¬ 
ποίηση της υπ' αριθμ. 324005/09-09-2008 απόφασης των 
Υπουργών Εσωτερικών, Οικονομίας και Οικονομικών και 
Αγροτικής Ανάπτυξης και Τροφίμων "Αναδιάρθρωση, αρ¬ 
μοδιότητες και κατανομή προσωπικού Ειδικών Υπηρεσιών 
του Υπουργείου Αγροτικής Ανάπτυξης και Τροφίμων για 
το Πρόγραμμα Αγροτικής Ανάπτυξης της Ελλάδας 2007- 
2013" (ΦΕΚ ΒΊ 886)». 

8. Την με αριθ. 2545/17-10-2016 κοινή υπουργική από¬ 
φαση «Εκχώρηση αρμοδιοτήτων της ΕΥΔ ΠΑΑ 2014-2020 
στις ΕΥΔ Επιχειρησιακού Προγράμματος (ΕΠ) Περιφερειών». 

9. Την υπ' αριθμ. 1435/14.06.2016 (ΦΕΚ 1839/Β/2016) 
πρόσκληση υποβολής προτάσεων για την επιλογή στρα¬ 
τηγικών τοπικής ανάπτυξης με πρωτοβουλία τοπικών κοι¬ 
νοτήτων στο πλαίσιο του Μέτρου 19 «Στήριξη γιαΤοπική 
Ανάπτυξη μέσω του ΕΕΑϋΕΗ (ΤΑΠΤοΚ-Τοπική Ανάπτυξη 
με Πρωτοβουλία Τοπικών Κοινοτήτων)» του ΠΑΑ 2014- 
2020 και της προτεραιότητας 4 «Αύξηση της Απασχόλησης 
και της Εδαφικής Συνοχής» του ΕΠΑλΘ 2014-2020. 

10. Την με αριθ. 3206/2016 υπουργική απόφαση για 
την έγκριση προγραμμάτων τοπικής ανάπτυξης στο πλαί¬ 
σιο Πρόσκλησης υποβολής προτάσεων για την επιλογή 
ΣτρατηγικώνΤοπικής Ανάπτυξης του ΠΑΑ 2014-2020 και 
ΕΠΑλΘ 2014-2020 και κατανομή πιστώσεων Δημόσιας 
Δαπάνης (Β' 4111). 

11 .Τηνυπ'αριθμ. 1065/19.04.2016(ΦΕΚ 1273/Β/04-05-2016) 
υπουργική απόφαση για τη θέσπιση διαδικασιών του Συςττή- 
ματος Διαχείρισης και Ελέγχουτου Προγράμματος «Αγροτική 
Ανάπτυξη της Ελλάδας 2014-2020», όπως κάθε φορά ισχύει. 

12. Την με αριθμ. εισ. πρωτοκόλλου 7577/13-7-2017 ηλ. 
αλληλογραφία του Ο.Π.Ε.Κ.Ε.Π.Ε. με την οποία δίνεται η 
σύμφωνη γνώμη του. 

13. Το με αριθμ. πρωτοκόλλου 2256/26-7-2017 έγγραφο 
της Ειδικής Υπηρεσίας Διαχείρισης ΠΑΑ 2014-2020 με το 
οποίο δίνεται η σύμφωνη γνώμη της Υπηρεσίας 

14. τον Κανονισμό 1303/2013 του Ευρωπαϊκού Κοινο¬ 
βουλίου και Συμβουλίου περί καθορισμού κοινών διατά¬ 
ξεων για το ΕΤΠΑ, ΕΚΤ, το Ταμείο Συνοχής, το ΕΓΤΑΑ και 
ΕΤΘΑ και περί καθορισμού γενικών διατάξεων για το ΕΤΠΑ, 
ΕΚΤ, Ταμείο Συνοχής, ΕΤΘΑ και για την κατάργηση του Καν 
(ΕΚ) 1083/2006. 


15. τον Κανονισμό 1305/2013 για τη στήριξη της αγρο¬ 
τικής ανάπτυξης από το ΕΓΤΑΑ και την κατάργηση του Καν 
(ΕΚ)1698/2005 του Συμβουλίου. 

16. τον Κανονισμό (ΕΕ) 1306/2013 του Ευρωπαϊκού 
Κοινοβουλίου και Συμβουλίου σχετικά με τη χρηματοδό¬ 
τηση, τη διαχείριση και την παρακολούθηση της κοινής 
γεωργικής πολιτική και την κατάργηση των Καν (ΕΟΚ) 
352/1978, (ΕΚ) 165/1994, (ΕΚ)2799/1998, (ΕΚ)1290/2005, 
(ΕΚ) 485/2008 του Συμβουλίου. 

17. τον Κανονισμό (ΕΕ) 807/2014 για τη συμπλήρωση 
του Καν. (ΕΕ) 1305/2013. 

18. τον Εκτελεστικό Κανονισμό (ΕΕ) 808/2014 για 
τη θέσπιση κανόνων εφαρμογής του Κανονισμού (ΕΕ) 
1305/2013, όπως τροποποιήθηκε και ισχύει. 

19. τον Κανονισμό (ΕΕ) 809/2014 για τη θέσπιση κα¬ 
νόνων εφαρμογής του Κανονισμού (ΕΕ) 1306/2013 του 
Ευρωπαϊκού Κοινοβουλίου και Συμβουλίου, όσον αφορά 
το ολοκληρωμένο σύστημα διαχείρισης και ελέγχου, τα μέ¬ 
τρα αγροτικής ανάπτυξης και την πολλαπλή συμμόρφωση 
κατ' εξουσιοδότηση του Κανονισμού(ΕΕ) 807/2004 για τη 
συμπλήρωση του Κανονισμού (ΕΕ) 1305/2013. 

20. Την υπ'αριθμ. € (2015) 9170/11.12.2015 απόφαση 
της Επιτροπής των Ευρωπαϊκών Κοινοτήτων, για την έγκρι¬ 
ση του Π ρογράμματος Αγροτικής Ανάπτυξης της Ελλάδας 
2014-2020. 

21. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε 

Άρθρο 1 

Σκοπός 

Σκοπός της παρούσας είναι η θέσπιση κανόνων και δι¬ 
αδικασιών στο πλαίσιο του υπομέτρου 19.4, του Μέτρου 
19 ΕΕΑϋΕΡΪ/ΈΕΕϋ (Τοπική Ανάπτυξη με Πρωτοβουλία Το¬ 
πικών Κοινοτήτων,ΤΑΠΤοΚ) του Προγράμματος Αγροτικής 
Ανάπτυξης 2014-2020, που στοχεύουν στη στήριξη των 
Ομάδων Τοπικής Δράσης (ΟΤΔ), οι οποίες επιλέγονται 
για την υλοποίηση αυτού σε αγροτικές περιοχές, εφεξής 
«Πρόγραμμα Τοπικής Ανάπτυξης». 

Όπου γίνεται αναφορά στο Πρόγραμμα Τοπικής Ανά¬ 
πτυξης, νοείται το πρόγραμμα αυτό ως προς το σκέλος 
του Ευρωπαϊκού ΓεωργικούΤαμείου Αγροτικής Ανάπτυξης 
(ΕΓΤΑΑ) 

Άρθρο 2 

Αρμόδιοι Φορείς 

Για την εφαρμογή της παρούσας αρμόδιοι φορείς είναι 
οι εξής: 

• Η Ειδική Υπηρεσία Διαχείρισης του ΠΑΑ 2014- 
2020 (ΕΥΔ ΠΑΑ 2014-2020), η οποία, σύμφωνα με το 
ν. 4314/2014, είναι αρμόδια για τη διαχείριση και εφαρ¬ 
μογή του ΠΑΑ 2014-2020 με αποδοτικό, αποτελεσματικό 
και ορθό τρόπο. 

• Η Ειδική Υπηρεσία Εφαρμογής του ΠΑΑ 2014-2020 
(ΕΥΕ ΠΑΑ 2014-2020), στην οποία, σύμφωνα με την κοι¬ 
νή υπουργιή απόφαση 24944/20-09-2016 (ΦΕΚ 3066/ 
Β72016), εκχωρούνται αρμοδιότητες της ΕΥΔ ΠΑΑ 2014- 
2020 και είναι αρμόδια για τον συντονισμό και την παρα¬ 
κολούθηση της ορθής εφαρμογής των Προγραμμάτων 
Τοπικής Ανάπτυξης στη χώρα. 




Τεύχος Β' 2747/04.08.2017 

• Οι Ειδικές Υπηρεσίες Διαχείρισης (ΕΥΔ) ΕΠ των Περιφε¬ 
ρειών, ως Ενδιάμεσοι Φορείς Διαχείρισης (ΕΦΔ), σύμφωνα 
με την 2545/17-10-2016 απόφαση εκχώρησης αρμοδιο¬ 
τήτων στις Ειδικές Υπηρεσίες Διαχείρισης ΕΠ των Περι¬ 
φερειών και είναι αρμόδιες για την παρακολούθηση της 
υλοποίησης των Προγραμμάτων Τοπικής Ανάπτυξης σε 
περιφερειακό επίπεδο. 

• Ο Οργανισμός Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (ΟΠΕΚΕΠΕ), ο οποίος 
έχει ορισθεί ως ο Οργανισμός Πληρωμών για το ΠΑΑ 2014-2020. 

Άρθρο 3 

Δικαιούχοι της ενίσχυσης 

Δικαιούχοι της ενίσχυσης είναι οι Ομάδες Τοπικής Δρά¬ 
σης (ΟΤΔ) που έχουν επιλεγεί με απόφαση του Υπουργού 
Αγροτικής Ανάπτυξης καιΤροφίμων στο πλαίσιο προσκλή¬ 
σεων υποβολής προτάσεων για την επιλογή Στρατηγικών 
Τοπικής Ανάπτυξης του ΠΑΑ 2014-2020 και υλοποιούν 
πρόγραμμα τοπικής Ανάπτυξης ΙΕΑϋΕΒΆΙΙΙϋ. 

Άρθρο 4 

Υποχρεώσεις της Ομάδας Τοπικής Δράσης 

Η ΟΤΔ είναι υπεύθυνη για την ορθή και σύννομη εφαρ¬ 
μογή του προγράμματος τοπικής ανάπτυξης βάσει και του 
σχετικού κοινοτικού και εθνικού θεσμικού πλαισίου. 

Ειδικότερα, οι υποχρεώσεις της ΟΤΔ είναι κατ'ελάχιστον 
οι ακόλουθες: 

• Συγκρότηση και λειτουργία Επιπέδου Λήψης Απόφα¬ 
σης ΕΕΑΟΕΚ/ΟΙΕΟ για τη διαχείριση των θεμάτων που 
αφορούν στην εφαρμογή του τοπικού προγράμματος. 

• Λειτουργία κατάλληλου υπηρεσιακού πυρήνα για την 
εφαρμογή του τοπικού προγράμματος. 

• Εφαρμογή του εγκεκριμένου τοπικού προγράμματος. 

• Πραγματοποίηση ενεργειών ευρείας ενημέρωσης και 
ευαισθητοποίησηςτου πληθυσμού, καθώς και προσκλή¬ 
σεων εκδήλωσης ενδιαφέροντος με σκοπό την υποβολή 
προτάσεων από τους εν δυνάμει δικαιούχους. 

• Παροχή συμβουλευτικής υποστήριξης στους δικαιού¬ 
χους για την προετοιμασία, την υλοποίηση και τη λειτουρ¬ 
γία των επενδυτικών τους σχεδίων. 

• Αξιολόγηση των προτάσεων των υποψήφιων δικαιού¬ 
χων, επιλογή των έργων που θα ενισχυθούν στο πλαίσιο 
του Προγράμματος, ενημέρωση των υποψηφίων δικαι¬ 
ούχων για την έγκριση ή απόρριψη της πρότασής τους με 
πλήρη τεκμηρίωση των λόγων απόρριψής τους. 

• Σύνταξη και υποβολή των τεχνικών δελτίων πράξεων 
του τοπικού προγράμματος. 

• Παρακολούθηση και εξασφάλιση της ορθής και κανο¬ 
νικής εκτέλεσης των ενταγμένων, στο πρόγραμμα τοπικής 
ανάπτυξης, πράξεων. 

• Υποβολή στον αρμόδιο φορέα των απαιτούμενων 
στοιχείων και εγγράφων σύμφωνα με το ισχύον θεσμικό 
πλαίσιο. 

• Ενημέρωση του αρμόδιου φορέα αναφορικά με αλ¬ 
λαγές, τροποποιήσεις που σχετίζονται με τους όρους και 
κανόνες λειτουργίας της εταιρείας. 

•Τήρηση πλήρους αρχείου και φακέλων ανά δικαιούχο, 
καθώς και πλήρους αρχείου με όλα τα έγγραφα τα οποία 
αφορούν στην εφαρμογή του τοπικού προγράμματος. 

• Αποδοχή και διευκόλυνση των ελέγχων όλων των αρμο¬ 
δίων οργάνων και συμμόρφωση στα αποτελέσματα αυτών. 

• Τήρηση των αρχών της διαφάνειας και της ίσης μεταχεί¬ 


ρισης στη δράση και τις αποφάσεις της που σχετίζονται με 
ενδιαφερομένους (υποψήφιους, δικαιούχους, αναδόχους 
κ.λπ.). 

• Συμμόρφωση ως προς τις τυχόν παρατηρήσεις και 
υποδείξεις από τις αρμόδιες αρχές. 

• Οι ΟμάδεςΤοπικής Δράσης οφείλουν να εφαρμόζουν 
σε συνεχή βάση πρακτικές αξιολόγησης και αυτό-αξιο- 
λόγησης, λαμβάνοντας υπόψη τις προδιαγραφές που τί¬ 
θενται και τις ιδιαιτερότητες του προγράμματος τοπικής 
ανάπτυξης. Παράλληλα, υποχρεούνται να τηρούν και να 
παρέχουν τα απαραίτητα στοιχεία για την παρακολούθηση 
και αξιολόγηση ενώ όταν κληθούν οφείλουν να παρίστα- 
νται σε ημερίδες, συσκέψεις ή ομάδες που αφορούν στην 
παρακολούθηση και αξιολόγηση. 

• Οι ΟμάδεςΤοπικής Δράσης μεριμνούν για την ενεργή 
συμμετοχή τους στις δραστηριότητες του Εθνικού Αγρο¬ 
τικού Δικτύου και παρέχουν πληροφορίες σχετικά με τα 
προγράμματα τοπικής ανάπτυξης που διαχειρίζονται, 
προκειμένου να διευκολυνθεί η δικτύωση σε εθνικό και 
ευρωπαϊκό επίπεδο. 

• Σύνταξη σχεδίου δράσης εμψύχωσης και αξιολόγησης 
τοπικής στρατηγικής. Ο χρόνος και η μεθοδολογία υπο¬ 
βολής θα καθοριστεί από σχετική εγκύκλιο. 

Άρθρο 5 

Είδος της ενίσχυσης - Ποσά και ποσοστά στήριξης - 

Περίοδος Επιλεξιμότητας 

1. Η ενίσχυση χορηγείται στο δικαιούχο με τη μορφή 
επιχορήγησης και το ύψος της υπολογίζεται βάσει των 
επιλέξιμων δαπανών. 

2. Η ενίσχυση μπορεί να ανέλθει μέχρι το 20% της συ¬ 
νολικής δημόσιας δαπάνης του προγράμματος τοπικής 
ανάπτυξης σύμφωνα με την απόφαση έγκρισής του και 
όπως κάθε φορά ισχύει. 

3. Στις περιπτώσεις όπου έχει γίνει η ένταξη πράξεων 
σε συγκεκριμένες κατηγορίες υποδράσεων που συμβά¬ 
λουν στην ανάπτυξη της καινοτομίας, των συλλογικών 
δράσεων, της δικτύωσης και της συνεργασίας όπως αυτές 
εξειδικεύονται στο θεσμικό πλαίσιο υπομέτρου 19.2 και 
19.3, σε ποσοστό άνω του 10% του προϋπολογισμού των 
παραπάνω υπομέτρων αθροιστικά, το ανωτέρω ποσοστό 
στήριξης του 19.4 μπορεί να ανέλθει μέχρι το 25% της 
συνολικής δημόσιας δαπάνης του προγράμματος τοπικής 
ανάπτυξης σύμφωνα με την απόφαση έγκρισής του και 
όπως κάθε φορά ισχύει. Στις περιπτώσεις όπου μια πράξη 
δεν εμπίπτει στο σύνολό της στις ανωτέρω κατηγορίες 
αλλά μέρος αυτής, τότε στον υπολογισμό του σχετικού 
ποσοστού υπολογίζεται μόνο το ποσό των επιλέξιμων 
δαπανών αυτής που αφορούν στην καινοτομία, τις συλ¬ 
λογικές ενέργειες και τη δικτύωση. 

Για να είναι δυνατή η ανωτέρω αύξηση του ποσοστού στή¬ 
ριξης του προϋπολογισμού του υπομέτρου 19.4 απαιτείται 
απόδειξη απότηναιτούμενη ΟΤΔ της εκπλήρωσης των ανω¬ 
τέρω όρων μέσω της αποστολής τεχνικής έκθεσης προς την 
ΕΥΕ ΠΑΑ 2014-2020. Η ΕΥΕ ΠΑΑ 2014-2020 αφού εξετάσει 
την τήρηση των σχετικών όρων, ενημερώνει εγγράφως την 
αρμόδια ΕΥΔ Επιχειρησιακού προγράμματος (ΕΠ) Περιφε¬ 
ρειών, για τη δυνατότητα αύξησης του εν λόγω ποσοστού. 

4. Η ενίσχυση στα πλαίσια του παρόντος υπομέτρου 
δύναται να μειωθεί σε σχέση με την πορεία υλοποίησης 
του τοπικού προγράμματος, λαμβάνοντας υπόψη την από¬ 
κλιση από τους στόχους όπως διατυπώνονται σε σχέση 

με τις εντάξεις έργων 19.2 και 19.3 και σε σχέση με τις 
πληρωμές έργων 19.2 και 19.3. 

Α) Σε σχέση με τις εντάξεις 

Μέχρι 31-12-2019 πρέπει να έχουν ενταχθεί στο πρό¬ 
γραμμα τοπικής ανάπτυξης το 50% του Προϋπολογισμού 
του υπομέτρου 19.2 και οι πληρωμές του 19.4 μπορούν να 
ανέλθουν στο 50% του προϋπολογισμού του υπομέτρου 
19.4. Στο ποσοστό του 50% συμπεριλαμβάνονται και τα 
έργα που έχουν απενταχθεί. Στην περίπτωση που δεν ικανο¬ 
ποιείται η παραπάνω συνθήκη, οι πληρωμές του υπομέτρου 

19.4 μειώνονται, κατά το ποσοστό που δεν επιτεύχθηκε. 

Μέχρι 31 -12-2020 πρέπει να έχει ενταχθεί στο πρόγραμ¬ 
μα τοπικής ανάπτυξης το σύνολο του προϋπολογισμού 
του υπομέτρου 19.2. Στο ποσοστό αυτό συμπεριλαμβά- 
νονται και τα έργα που έχουν απενταχθεί. Στην περίπτωση 
που δεν ικανοποιείται η παραπάνω συνθήκη, πληρωμές 
του υπομέτρου 19.4 μπορούν να γίνουν μέχρι το 25% 
του προϋπολογισμού του υπομέτρου 19.2 και 19.3 που 
έχει ενταχθεί στο πρόγραμμα. Σε περιπτώσεις που έχει 
ενεργοποιηθεί η παράγραφος 3 του παρόντος άρθρου το 
ποσοστό του 25% γίνεται 33,3%. Από 1-1-2023 ο προϋπο¬ 
λογισμός του 19.4 (σε σχέση με τις εντάξεις) τροποποιείται 
και υπολογίζεται ως το 25% του προϋπολογισμού του 19.2 
και 19.3 που έχει ενταχθεί στο πρόγραμμα. Σε περιπτώσεις 
που έχει ενεργοποιηθεί η παράγραφος 3 του παρόντος 
άρθρου το ποσοστό του 25% γίνεται 33,3%. 

Στην περίπτωση που ο προϋπολογισμός του υπομέτρου 

19.4 είναι μικρότερος του 20% σε σχέση με τον προϋπο¬ 
λογισμό του προγράμματος τοπικής ανάπτυξης ως προς 
το σκέλος ΕΓΤΑΑ, τότε τα ποσοστά 25% που αναφέρονται 
στο προηγούμενο εδάφιο ακολουθούν τη σχέση που έχει 
ο προϋπολογισμός του 19.4 προς τον προϋπολογισμό 19.2 
και 19.3 επί 100. 

Β) Σε σχέση με τις πληρωμές 

Επιπλέον ελέγχεται και ο λόγος λ: «πληρωμές δικαιούχων 
από ΟΤΔ (για το 19.2) και εκκαθάριση δαπανών από ΕΥΔ ΕΠ 
Περιφερειών (για το 19.3) σε όρους Δημόσιας Δαπάνης» 
προς «συνολικός προϋπολογισμός 19.2 και 19.3**100. Ο 
λόγος αυτός πρέπει να είναι: 

1. λ= 20% έως 31-12-2020 

2. λ= 50% έως 31-12-2022 

3. λ=100% έως 31-12-2023 

Στην περίπτωση που υπάρξει απόκλιση από τους παρα¬ 
πάνω στόχους, ο προϋπολογισμός 19.4 μειώνεται σε ποσο¬ 
στό ίσο με τη διαφορά του επιτευχθέντος ποσοστού από το 
ποσοστό του στόχου. Δίδεται δυνατότητα ανάκτησης του 
ποσού αυτού εάν επιτευχθεί ο επόμενος στόχος. Σε κάθε πε¬ 
ρίπτωση κατά την εκκαθάριση πληρωμών του υπομέτρου 
19.2 όταν λ<80% γίνεται αναλογική μείωση του προϋπολο¬ 
γισμού του 19.4 (σε σχέση με τις πληρωμές) ισόποσα μέχρι 
μηδενισμού για κάθε 5% που δεν επιτυγχάνεται. 

Η πληρωμή του 19.4 σε χρονική στιγμή πριν τη λήξη 
του προγράμματος μπορεί να γίνει μέχρι του ποσού που 
ορίζεται στον παρακάτω τύπο: 

Πληρωμή 19.4 = 0,80*Α+0,20*Β 

όπου: Α: ο διαμορφωμένος προϋπολογισμός του υπο¬ 
μέτρου 19.4 τη χρονική εκείνη στιγμή σε σχέση με τις 
εντάξεις και 

Β: ο διαμορφωμένος προϋπολογισμός του υπομέτρου 

19.4 τη χρονική εκείνη στιγμή σε σχέση με τις πληρωμές. 

Ο προϋπολογισμός του 19.4 κατά τη λήξη του προγράμ¬ 
ματος προκύπτει από τον παρακάτω τύπο. 


Προϋπολογισμός 19.4 = 0,75*Α+0,25*Β 

όπου: Α: ο διαμορφωμένος προϋπολογισμός του υπο¬ 
μέτρου 19.4 στις 31-12-2023 σε σχέση με τις εντάξεις και 

Β: ο διαμορφωμένος προϋπολογισμός του υπομέτρου 

19.4 στις 31-12-2023 σε σχέση με τις πληρωμές 

Σε κάθε περίπτωση, το ύψος της μείωσης δεν θα ξε¬ 
περνά το 70%. 

Η παρούσα παράγραφος δύναται να τροποποιηθεί στην 
πορεία εφαρμογής του προγράμματος. 

5. Σε περίπτωση χρήσης Επικεφαλής Ταμείου, στην 
επίτευξη των στόχων ως ΠρόγραμμαΤοπικής Ανάπτυξης 
ΕΓΤΑΑ νοείται το πρόγραμμα τοπικής Ανάπτυξης ΕΓΤΑΑ 
μειωμένο κατά το ποσό που διατίθεται για κάλυψη λει¬ 
τουργικών δαπανών ΕΤΘΑτου ΕΚΤ και του ΕΤΠΑ. 

6. Το 5% κατ'ελάχιστο του συνολικού προϋπολογισμού 
του υπομέτρου πρέπει να αφορά δραστηριότητες εμψύ- 
χωσης του τοπικού πληθυσμού. 

7. Η ένταση ενίσχυσης ορίζεται στο 100% των επιλέξι¬ 
μων δαπανών. 

8. Κάθε στιγμή που μια ΟΤΔ έχει επιτύχει τους παραπά¬ 
νω στόχους, έχει δικαίωμα να αιτηθεί επιπλέον πόρους 
κατόπιν σχετικής τεκμηρίωσης. Αρμόδια για την έκδοση 
της επιπλέον κατανομής πιστώσεων δημόσιας δαπάνης 
είναι η ΕΥΔ ΠΑΑ 2014-2020. 

9. Σε περίπτωση επιπλέον κατανομής πόρων σε Πρό¬ 
γραμμα Τοπικής Ανάπτυξης, η επίτευξη στόχων της πα¬ 
ρούσας εξετάζεται στον τελικό προϋπολογισμό του προ¬ 
γράμματος τοπικής ανάπτυξης. 

10. Σε περιπτώσεις τροποποίησης προϋπολογισμού του 
προγράμματος τοπικής ανάπτυξης, τα ποσά που αντιστοι¬ 
χούν στο ποσοστό του υπομέτρου 19.4 και της εμψύχω- 
σης, τροποποιούνται αντιστοίχως. 

11. Η επιλεξιμότητα των δαπανών αρχίζει από την επό¬ 
μενη της κατάθεσης του φακέλου Β στο πλαίσιο Πρόσκλη¬ 
σης υποβολής προτάσεων για την επιλογή Στρατηγικών 
Τοπικής Ανάπτυξης του ΠΑΑ 2014-2020 και του ΕΠΑΛΘ 
2014-2020 και μέχρι τη λήξη του προγράμματος. 

12. Για τις υπο σύσταση ΟΤΔ η επιλεξιμότητα δαπανών 
ξεκινά από τη σύσταση του νομικού προσώπου. 

Άρθρο 6 

Διαδικασία χορήγησης προκαταβολής 

1. Εκδίδεται απόφαση ένταξης στο υπομέτρο 19.4, από την 
ΕΥΔ Επιχειρησιακού Προγράμματος (ΕΠ) Περιφερειών σύμ¬ 
φωνα μετά προβλεπόμενα στην μεαριθ. 2545/17-10-2016 
(ΦΕΚ 3447/Β725-10-2016) κοινή υπουργική απόφαση «Εκ¬ 
χώρηση αρμοδιοτήτων της ΕΥΔ ΠΑΑ 2014-2020 στις ΕΥΔ 
Επιχειρησιακού Προγράμματος (ΕΠ) Περιφερειών» καιτη με 
αριθ. 1065/19.04.2016 (ΦΕΚ 1273/Β 704-05-2016) υπουργι¬ 
κή απόφαση για τη θέσπιση διαδικασιών του Συστήματος 
Διαχείρισης και Ελέγχου του Προγράμματος «Αγροτική 
Ανάπτυξη της Ελλάδας 2014-2020», όπως κάθε φορά ισχύει 

2. Στη συνέχεια και ύστερα από αίτηση της ΟΤΔ προς 
την ΕΥΔ Επιχειρησιακού Προγράμματος (ΕΠ) Περιφερει¬ 
ών, δύναται να χορηγηθεί προκαταβολή έως το 50% της 
Δημόσιας Δαπάνης του υπομέτρου 19.4, σύμφωνα με τα 
ακόλουθα: 

2.1 Η ΟΤΔ υποβάλει στη ΔΑ των Περιφερειών αίτημα λή¬ 
ψης προκαταβολής προσκομίζοντας εγγυητική επιστολή 
τραπέζης ή άλλου χρηματοπιστωτικού οργανισμού που 
έχει από το νόμο το δικαίωμα έκδοσης εγγυητικών επι¬ 
στολών, ποσού ίσου με το 100% της αιτούμενης πρόκα- 

ταβολής. Η εγγυητική επιστολή πρέπει να είναι σύμφωνη 
με το υπόδειγμα του Παραρτήματος 1, να εκδίδεται προς 
τον ΟΠΕΚΕΠΕ και να έχει ισχύ αορίστου χρόνου. 

2.2 Ο έλεγχος του αιτήματος πραγματοποιείται απάτην 
ΕΥΔ Επιχειρησιακού Προγράμματος (ΕΠ) Περιφερειών,τα 
αποτελέσματα του οποίου αποτυπώνονται σε πρακτικό 
Διοικητικού Ελέγχου Προκαταβολής και αφορά στη συμ¬ 
μόρφωση με το υπόδειγμα της εγγυητικής επιστολής (συ¬ 
νημμένο ΠΑΡΑΡΤΗΜΑ 1 της παρούσας) και στο ότι το ύψος 
της αϊτού μενης προκαταβολής σχετίζεται με το συνολικό 
επιλέξιμο ποσό στο πλαίσιο του Υπομέτρου 19.4. 

2.3 Η ΔΑ των Περιφερειών διαβιβάζει στον ΟΠΕΚΕΠΕ 
Φάκελο Πληρωμής Προκαταβολής. 

2.4 Ο ΟΠΕΚΕΠΕ πιστώνει το ποσό της προκαταβολής σε 
τραπεζικό λογαριασμό που διατηρεί η ΟΤΔ αποκλειστικά 
και μόνο για το υπομέτρο 19.4 του προγράμματος τοπικής 
ανάπτυξης, χωρίςτην προσκόμιση παραστατικών δαπανών 
απ'αυτήν, και δηλώνεται από την ΟΤΔ στην αίτηση χορήγη¬ 
σης προκαταβολής. Σε περίπτωση που ο λογαριασμός είναι 
έντοκος, οι παραγόμενοι τόκοι επιστρέφονται στον ΕΛΕΓΕΠ. 

2.5 Οι δαπάνες του υπομέτρου 19.4 δύνανται να εξο¬ 
φλούνται απευθείας από τον παραπάνω λογαριασμό ή/και 
από λογαριασμό της ΟΤΔ οπότε στη συνέχεια μεταφέρεται 
το αντίστοιχο ποσό από τον παραπάνω λογαριασμό στο 
λογαριασμό της ΟΤΔ. 

3. Εφόσον η ΟΤΔ δεν επιλέξει να λάβει προκαταβολή, 
τότε στην πρώτη πληρωμή δηλώνει ένα λογαριασμό για 
την καταβολή της ενίσχυσης στο πλαίσιο του υπομέτρου 
19.4, στον οποίο είναι δικαιούχος. 

Άρθρο 7 

Επιλέξιμες δαπάνες 

Επιλέξιμες δαπάνες του υπομέτρου 19.4 είναι οι δαπάνες 
που πραγματοποιούνται στο πλαίσιο υλοποίησης του προ¬ 
γράμματος τοπικής ανάπτυξης και σχετίζονται με αυτό, 
ενδεικτικά τα ακόλουθα: 

1) Αμοιβές προσωπικού και εξωτερικών συμβούλων: 

ί. Αμοιβές των στελεχών της υπηρεσιακής δομής της 
ΟΤΔ συμπεριλαμβανομένων των δώρων Χριστουγέννων, 
Πάσχα, επιδόματος αδείας και λοιπών νομίμων επιδομά¬ 
των και των επιβαρύνσεων - εισφορών όπως προβλέπο- 
νται από την Εθνική Νομοθεσία. 

ϋ. Αμοιβές εξωτερικών συμβούλων για τις ανάγκες του 
τοπικού προγράμματος. 

ί ϋ. Δαπάνες μετακινήσεων των στελεχών - υπηρεσιακής δο¬ 
μής της ΟΤΔ, που γίνονται με αποκλειστικό σκοπό την εξυπη¬ 
ρέτηση των αναγκών του προγράμματος τοπικής ανάπτυξης. 

ίν. Δαπάνες μετακινήσεων των μελών του Επιπέδου Λή¬ 
ψης Απόφασης ΙΕΑΟΕΡ/ΟΙΕΟ για κάθε συνεδρίασή του. 

ν. Αμοιβές ορκωτών λογιστών, λογιστών/φοροτεχνικών, 
νομικών συμβούλων κλπ., δαπάνες μελέτης, εγκατάστα¬ 
σης, υποστήριξης, πιστοποίησης, ελέγχων διατήρησης 
προτύπου ποιότητας και δαπάνες εκπαίδευσης συστή¬ 
ματος διαχείρισης επάρκειας, που σχετίζονται με τη λει¬ 
τουργία της ΟΤΔ στο πλαίσιο του τοπικού προγράμματος. 

2) Λειτουργικές δαπάνες: 

ί. Ενοίκιο του χώρου στέγασης της ΟΤΔ και των πα¬ 
ραρτημάτων ή υποκαταστημάτων της εφόσον υπάρχουν 
(υφιστάμενα ή προβλεπόμενα νέα), δαπάνες καθαρισμού, 
λογαριασμοί σταθερών τηλεφώνων, λογαριασμός μιας (1) 
σύνδεσης κινητού τηλεφώνου, λογαριασμοί οργανισμών 
παροχής ενέργειας, ύδρευσης, αποχέτευσης, θέρμανσης 


και κοινόχρηστα, έξοδα αλληλογραφίας καιταχυμεταφο- 
ρών, αναλώσιμα υλικά, γραφική ύλη και έντυπα. 

ϋ. Προμήθεια βιβλίων και συνδρομές σχετικές με την 
αγροτική ανάπτυξη ή φορολογικά, λογιστικά, νομικά, 
εργατικά και τεχνικά θέματα καθώς και αντίστοιχες δα¬ 
πάνες για σύνδεση ή συνδρομές σε βάσεις δεδομένων 
αντίστοιχων ή συναφών θεμάτων καθώς και συμμετοχής 
σε συλλογικές εκπροσωπήσεις π.χ. Επιμελητήρια. 

ϋί. Τραπεζικά έξοδα για το άνοιγμα και την διαχείριση 
των λογαριασμών (συμπεριλαμβανομένων των εξόδων 
τηςΤράπεζας για την εξέταση του φακέλου και της πιστο- 
ληπτικής ικανότητας της ΟΤΔ), έξοδα προμήθειας εγγυη¬ 
τικών επιστολών. 

3) Πάγια και λοιπός εξοπλισμός: 

ί. Προμήθεια ηλεκτρονικού εξοπλισμού, εξοπλισμού 
γραφείων και λοιπού εξοπλισμού της έδρας και των πα¬ 
ραρτημάτων ή υποκαταστημάτων της ΟΤΔ εφόσον υπάρ¬ 
χουν (υφιστάμενα ή προβλεπόμενα νέα). 

ϋ. Διαμόρφωση και αναβάθμιση, συντήρηση και επι¬ 
σκευή χώρων γραφείων. 

ϋί. Προμήθεια ή και ανάπτυξη λειτουργικών συστημά¬ 
των π.χ. λογιστικά προγράμματα, προγράμματα διαχείρι¬ 
σης έργου. 

ίν. Αναβάθμιση υφιστάμενου ηλεκτρονικού εξοπλισμού 
και λογισμικού. 

ν. Αγορά και χρηματοδοτική μίσθωση ενός επιβατικού 
αυτοκινήτου για τις ανάγκες μετακίνησης του Υπηρεσιακού 
πυρήνα στο πλαίσιο της στρατηγικής τοπικής ανάπτυξης, 
νί. Αγορά επεξηγηματικής πινακίδας. 

4) Ενέργειες εμψύχωσης: 

ί. Ενέργειες πληροφόρησης για την περιοχή παρέμβα¬ 
σης και την τοπική αναπτυξιακή στρατηγική. 

ϋ. Ενέργειες ευαισθητοποίησης, εμψύχωσης και πα¬ 
ροχής συμβουλευτικής υποστήριξης στους δικαιούχους. 

ϋί. Διοργάνωση εκδηλώσεων προβολής του τοπικού 
προγράμματος και των αποτελεσμάτων του. 

Οι ενέργειες σχετίζονται με τη διοργάνωση εκδηλώσεων, 
ημερίδων, ενημερωτικών συναντήσεων (δαπάνες μίσθω¬ 
σης αιθουσών, μικροφωνικών εγκαταστάσεων, υλικών, 
κλπ), σχεδιασμός και παραγωγή έντυπου και ηλεκτρονικού 
υλικού (φυλλάδια, έντυπα, αφίσες, $ροΐ, ντοκιμαντέρ, κλπ), 
έντυπη και ηλεκτρονική προβολή, δημοσιεύσεις, καταχω¬ 
ρήσεις, ανακοινώσεις, δελτία τύπου (ραδιόφωνο, τηλεό¬ 
ραση, διαδίκτυο), κ.λπ. 

ίν. Έντυπα ή/καινίάθο παρουσίασης αποτελεσμάτων του 
τοπικού προγράμματος, συμπεριλαμβανομένων των δα¬ 
πανών για την πολλαπλή αναπαραγωγή και διάδοσή τους. 

ν. Δαπάνες υλοποίησης διαγωνισμών βράβευσης ιδεών 
και καλών πρακτικών. 

5) Υποστηρικτικές ενέργειες: 

ί. Εκπόνηση μελετών και εν γένει παροχή συμβουλευ¬ 
τικών υπηρεσιών σχετικών με το πρόγραμμα τοπικής 
ανάπτυξης. 

ίί. Ενέργειες επιμόρφωσης των στελεχών των ΟΤΔ αλλά 
και των εκπροσώπων των φορέων που συνδέονται άμεσα 
με την υλοποίηση του προγράμματος (π.χ. τα μέλη του 
Επιπέδου Λήψης Αποφάσεων). Σαν τέτοιες αναφέρονται, 
ενδεικτικά, η συμμετοχή σε συνέδρια και ημερίδες, εκδη¬ 
λώσεις που διοργανώνονται από τρίτους και αφορούν σε 
θέματα συναφή με την στρατηγική τοπικής ανάπτυξης. 

ϋί. Ενέργειες αυτό-αξιολόγησης των ΟΤΔ και των στρα¬ 
τηγικών τοπικής ανάπτυξης. 

6) Λοιπές ενέργειες: 

ϊ. Δαπάνες μετακινήσεων, διαμονής και αποζημίωσης για 
τη συμμετοχή σε συνέδρια, σεμινάρια, συσκέψεις, συμβού¬ 
λια και άλλες συναφείς δραστηριότητες στο πλαίσιο συμ¬ 
μετοχής των ΟΤΔ σε δίκτυα και όργανα σε εθνικό και ευ¬ 
ρωπαϊκό επίπεδο (π.χ. ΕΑΔ, ΕΝΚϋ, ΕΙΡ - ΑΟΗΙ, ΕΗΡ, ΕΙΑΡϋ, 
Εθνικά Αγροτικά Δίκτυα άλλων χωρών). Οι εν λόγω δαπά¬ 
νες θα αφορούν τα στελέχη της υπηρεσιακής δομής της 
ΟΤΔ και του Επιπέδου Λήψης Απόφασης ΕΕΑΘΕΒ/ΘΕΕΘ. 

μ. Δαπάνες συνδρομών σε αντίστοιχα Δίκτυα και οργα¬ 
νισμούς π.χ. Επιμελητήρια, Ελληνική Ένωση Αναπτυξιακών 
Εταιρειών, ΕΙΑΚΘ κλπ. 

Άρθρο 8 

Επικεφαλής Ταμείο 

1. Εν όψει της πολυταμειακής προσέγγισης δύναται να 
χρηματοδοτηθούν από το ΕΓΤΑΑ, ως επικεφαλής Ταμείο, 
οι λειτουργικές δαπάνες των τοπικών στρατηγικών και 
εταιρικών σχημάτων, οι οποίες θα αφορούν σε δράσεις 
εκτός των παρεμβάσεων ΕΓΤΑΑ και τα λοιπά οικεία Ευρω¬ 
παϊκά ΔιαρθρωτικάΤαμεία (ΕΤΠΑ, ΕΚΤ, και ΕΤΘΑ), εφόσον 
συντρέχουν οι εξής προϋποθέσεις: 

ί. η περιοχή παρέμβασης ΕΤΠΑ και ΕΚΤ, ως προς την 
έκτασή της, να ταυτίζεται ή να είναι υποσύνολο της περι¬ 
οχής εφαρμογής ΕΕΑΘΕΚ σύμφωνα με το προτεινόμενο 
τοπικό πρόγραμμα, 

ϋ. η περιοχή παρέμβασης ΕΤΘΑ, ως προς την έκτασή της, 
να ταυτίζεται κατά τουλάχιστον στο 50% με την περιοχή 
εφαρμογής ΙΕΑΘΕΚ σύμφωνα με το προτεινόμενο τοπικό 
πρόγραμμα, 

μι. οι τοπικές στρατηγικές αφορούν το ΕΓΤΑΑ (ΙΕΑΘΕΗ 
προσέγγιση) σε προϋπολογισμό σε ποσοστό 50% και άνω 
σύμφωνα με το προτεινόμενο τοπικό πρόγραμμα. 

2. Στις περιπτώσεις όπου γίνεται χρήση επικεφαλής τα¬ 
μείου, το ποσό κάλυψης των λειτουργικών δαπανών ως 
προς το σκέλος του ΕΤΘΑ, ΕΤΠΑ & ΕΚΤ υπολογίζεται ως 
ποσοστό βάσει των όρων και προϋποθέσεων του εν λόγω 
ταμείου και αφαιρείται ως ποσό από τα υπομέτρα 19.2 και 
19.3του σκέλους του ΕΓΤΑΑ και προστίθεται ως ποσό στον 
προϋπολογισμό του υπομέτρου 19.4. 

3.0 καθορισμός χρήσης του επικεφαλής ταμείου απο- 
φασίζεται από την ΟΤΔ πριν την ένταξη του Τεχνικού Δελ¬ 
τίου στο Ολοκληρωμένο Πληροφοριακό Σύστημα Αγροτι¬ 
κής Ανάπτυξης (ΟΠΣΑΑ) χωρίς δυνατότητα αλλαγής κατά 
την υλοποίηση του προγράμματος τοπικής Ανάπτυξης. 

4. Οι όροι και οι προϋποθέσεις που αφορούν υλοποίηση, 
διαχείριση και διοικητικό έλεγχο αιτημάτων πληρωμής 
που αφορούν στο σκέλος του ΕΤΘΑ, ΕΤΠΑ και ΕΚΤ, ορίζο¬ 
νται ως αυτοί της παρούσας απόφασης με την επιφύλαξη 
των όσων ορίζονται στο Επιχειρησιακό Πρόγραμμα «Αλι¬ 
εία και Θάλασσα 2014-2020» (ΕΠΑλΘ 2014-2020) και τα 
σχετικά Επιχειρησιακά Προγράμματα των Περιφερειών. 

Άρθρο 9 

Στελέχωση 

1. Για την υλοποίηση του προγράμματος τοπικής ανά¬ 
πτυξης, η ΟΤΔ οφείλει να διαθέτει κατάλληλο υπηρεσιακό 
πυρήνα για την εφαρμογή του τοπικού προγράμματος καθ' 
όλη τη διάρκεια υλοποίησής του που αποτελείται κατ'ελά- 
χιστον από τρία άτομα πανεπιστημιακής ή τεχνολογικής εκ¬ 
παίδευσης με εμπειρία κατά προτεραιότητα ςπην αγροτική 
ανάπτυξη και την υλοποίηση αντίστοιχων προγραμμάτων, 


με ποσοστό απασχόλησηςτουκάθε στελέχουςτης παραπά¬ 
νω ελάχιστης σύνθεσης που απασχολείται ςττο πρόγραμμα 
τοπικής ανάπτυξης (ΕΓΤΑΑ και ΕΤΘΑ) τουλάχιστον 60% και 
σε μονοταμειακά προγράμματα τουλάχιστον 50%. 

Ο εν λόγω υπηρεσιακός πυρήνας θα περιλαμβάνει 
κατ' ελάχιστο και σύμφωνα με τις ανάγκες του τοπικού 
προγράμματος τις ακόλουθες ειδικότητες: 1 μηχανικός 
(προκειμένου για πιστοποίηση έργων που περιλαμβάνουν 
κατασκευαστικές εργασίες), 1 γεωτεχνικός (κατά προτίμη¬ 
ση γεωπόνος) και 1 οικονομολόγος καθώς και κάθε άλλη 
ειδικότητα η οποία κρίνεται απαραίτητα με βάση τις υπο- 
δράσεις του προγράμματος τοπικής ανάπτυξης. 

Ένα από τα τρία ή περισσότερα άτομα που θα αποτελό¬ 
σουν τον υπηρεσιακό πυρήνα, μπορεί να εκτελεί και χρέη 
Συντονιστή, και θα έχει ποσοστό απασχόλησης στοΤοπικό 
Πρόγραμμα τουλάχιστον 70%. 

Σε περίπτωση πολυταμειακού τοπικού προγράμματος ο 
Συντονιστής είναι αρμόδιος για το συνολικό πρόγραμμα 
τοπικής ανάπτυξης (ΕΓΤΑΑ- ΕΤΘΑ). 

Σε περίπτωση πολυταμειακού τοπικού προγράμματος 
χωρίς τη χρήση επικεφαλής ταμείου, το παραπάνω ποσο¬ 
στό απασχόλησης υπολογίζεται αθροιστικά. 

2. Ο ελάχιστος υπηρεσιακός πυρήνας μπορεί να συ¬ 
μπληρωθεί εντός ενός (1) έτους από τη δημοσίευση της 
παρούσας και σε οποιαδήποτε περίπτωση μέχρι την ημε¬ 
ρομηνία έναρξης αξιολόγησης των προτάσεων της 1 ης 
Πρόσκλησης των ΟΤΔ στο πλαίσιο του υπομέτρου 19.2. 

3. Το προσωπικό που θα απασχολήσει η ΟΤΔ για την 
υλοποίηση του προγράμματος τοπικής ανάπτυξης μπορεί 
να είναι: 

α) Το τακτικό προσωπικό της ΟΤΔ που συνδέεται μαζί 
της με σχέση εξαρτημένης εργασίας (σύμβαση εργασί¬ 
ας πλήρους ή μερικής απασχόλησης αορίστου χρόνου). 
Το προσωπικό που συμμετέχει στο πρόγραμμα τοπικής 
ανάπτυξης καθώς και ο χρόνος απασχόλησής του σε αυτό 
καθορίζεται με απόφαση του αρμόδιου Επιπέδου Λήψης 
Απόφασης ΙΕΑΘΕΒ/ΘΕΕΘ. 

Ειδικά για την περίοδο από την ημέρα έναρξης της επι- 
λεξιμότητας των δαπανών απασχόλησης του προσωπικού 
μέχρι και ένα μήνα μετά την υπογραφή της παρούσας από¬ 
φασης μπορούν τα ανωτέρω να καθορισθούν με απόφαση 
των αρμόδιων οργάνων του φορέα υλοποίησης του τοπι¬ 
κού προγράμματος, η οποία εγκρίνεται με εκ των υστέρων 
απόφαση του Επιπέδου Λήψης Απόφασης ΙΕΑΘΕΒ/ΘΕΕΘ, 
το αργότερο ένα μήνα από την υπογραφή της παρούσας 
υπουργικής απόφασης. 

β)Τυχόν έκτακτο προσωπικό που απασχολείται απάτην 
ΟΤΔ είτε με σύμβαση εργασίας ορισμένου χρόνου (πλή¬ 
ρους ή μερικής απασχόλησης), είτε με σύμβαση μίσθωσης 
έργου είτε με σύμβαση παροχής ανεξάρτητων υπηρεσιών 
ή προσωπικό που έχει αποσπαστεί ή διατεθεί από φορείς 
Γενικής Κυβέρνησης και ΝΠΔΔ και γενικά προσωπικό που 
με κάθε νόμιμη διαδικασία απασχολείται στην ΟΤΔ. Στη 
σύμβαση προσδιορίζεται η αποκλειστική ή μερική απα¬ 
σχόληση στο πρόγραμμα τοπικής ανάπτυξης, ως προς το 
ΕΓΤΑΑ, το αντικείμενο της απασχόλησης σε σχέση με τις 
ενέργειες και τα παραδοτέα του προγράμματος τοπικής 
ανάπτυξης και η αμοιβή. 

Φυσικά πρόσωπα που απασχολούνται στο πρόγραμμα 
τοπικής ανάπτυξης στη βάση συμβάσεων μίσθωσης έργου 
θεωρούνται έκτακτο προσωπικό της ΟΤΔ για το χρονικό 

διάστημα της υλοποίησης του προγράμματος τοπικής 
ανάπτυξης, υπό τις παρακάτω προϋποθέσεις: 

α)Το φυσικό πρόσωπο εργάζεται κάτω από τις οδηγίες 
της ΟΤΔ και στις εγκαταστάσεις της ΟΤΔ. 

β) Το αποτέλεσμα της εργασίας ανήκει στην ΟΤΔ. 

γ) Το επιλέξιμο κόστος για την αμοιβή του φυσικού προ¬ 
σώπου, συμβατικό τίμημα, καθορίζεται με βάση τις προ- 
σφερόμενες ώρες εργασίας και είναι ανάλογο με αυτό που 
έχει η ΟΤΔ για προσωπικό της το οποίο εκτελεί παρόμοια 
καθήκοντα ή αν δεν έχει τέτοιο προσωπικό, με αυτό που 
απαντάται στην αγορά για παρόμοια θέση και εμπειρία. 

δ) Το αντικείμενο της σύμβασης δεν καλύπτει πάγιες και 
διαρκείς ανάγκες της ΟΤΔ. 

4. Σε κάθε περίπτωση χρειάζεται να διασφαλίζεται τεκ¬ 
μηριωμένα η μη διπλή χρηματοδότηση των δαπανών από 
κάθε άλλη πηγή χρηματοδότησης. 

5. Φυσικά πρόσωπα που συμμετέχουν στην υλοποίηση 
του τοπικού προγράμματος ως υπεργολάβοι (συμβάσεις 
παροχής υπηρεσιών) δεν θεωρούνται προσωπικό της ΟΤΔ. 
Το προσωπικό της ΟΤΔ δεν επιτρέπεται να απασχολείται 
στο πρόγραμμα τοπικής ανάπτυξης στη βάση σύμβασης 
παροχής υπηρεσιών (υπεργολάβος). 

6. Η επιλογή τυχόν έκτακτου προσωπικού για τις ανάγκες 
του τοπικού προγράμματος με οποιαδήποτε σχέση (σύμ¬ 
βαση εργασίας ορισμένου χρόνου, σύμβαση ανεξάρτητων 
υπηρεσιών, σύμβαση μίσθωσης έργου), γίνεται τηρώντας 
την ισχύουσα νομοθεσία και τις γενικές αρχές της συνθή¬ 
κης ΕΚ και ειδικά την αρχή της ίσης μεταχείρισης, της μη 
διάκρισης, της ισότητας των φύλων και της διαφάνειας. 

7. Οι επιλέξιμες δαπάνες για αμοιβές του προσωπικού 
που απασχολείται στο πρόγραμμα τοπικής ανάπτυξης 
υπολογίζονται, κατά κανόνα, με βάση το συνολικό πραγμα¬ 
τικό χρόνο απασχόλησης του προσωπικού στο πρόγραμμα 
τοπικής ανάπτυξης και το μικτό (συνολικό) ωριαίο κόστος 
απασχόλησης του προσωπικού αυτού για την ΟΤΔ. 

Το μικτό ωριαίο κόστος απασχόλησης υπολογίζεται ως 
το πηλίκο του τελευταίου τεκμηριωμένου ετήσιου μικτού 
κόστους απασχόλησης, όπως αυτό ορίζεται από την κείμενη 
νομοθεσία, και του αριθμού των 1.720 παραγωγικών ωρών. 

8. Οι εργοδοτικές εισφορές συμπεριλαμβάνονται στο 
μικτό ωριαίο κόστος απασχόλησης και είναι επιλέξιμη 
δαπάνη. 

9. Στις περιπτώσεις που το προσωπικό απασχολείται στο 
πρόγραμμα τοπικής ανάπτυξης για το σύνολο του συμβα¬ 
τικού του χρόνου ή για σταθερό ποσοστό του συμβατικού 
χρόνου απασχόλησης, οι δαπάνες για αμοιβές προσωπι¬ 
κού δύνανται να υπολογίζονται (όχι με βάση το ωριαίο 
κόστος απασχόλησης αλλά) ως το γινόμενο του σταθερού 
ποσοστού του συμβατικού του χρόνου με το τρέχον μικτό 
μηνιαίο κόστος απασχόλησης συμπεριλαμβανομένων των 
αναλογούντων δώρων Χριστουγέννων, Πάσχα, επιδόμα¬ 
τος αδείας και λοιπών νομίμων επιδομάτων.Το μικτό μηνι¬ 
αίο κόστος απασχόλησης υπολογίζεται ως το ετήσιο μικτό 
κόστος απασχόλησης, σύμφωνα με την παράγραφο 7 του 
παρόντος άρθρου με αναγωγή στο 12μηνο όταν πρόκειται 
για συμβάσεις μίσθωσης έργου. 

10. Οι άμεσες δαπάνες έκτακτου προσωπικού είναι 
επιλέξιμες έως του ποσού που τεκμηριωμένα ισχύει για 
ανάλογη εμπειρία και θέση του τακτικού προσωπικού της 
ΟΤΔ. Για τις περιπτώσεις συμβάσεων μίσθωσης έργου στις 
δαπάνες συνυπολογίζεται και ο ΦΠΑ της σύμβασης έργου, 


εφόσον προβλέπεται και βαρύνει πραγματικά και οριστικά 
την ΟΤΔ, σύμφωνα με το άρθρο 16 της παρούσας. 

11. Σε κάθε περίπτωση για την επιλεξιμότητα των δαπα¬ 
νών αμοιβής του προσωπικού της ΟΤΔ που απασχολείται 
στο πρόγραμμα τοπικής ανάπτυξης ισχύουν τα ακόλουθα: 

α) για το στέλεχος που εκτελεί χρέη συντονιστή, μέχρι το 
ποσό των 3.000€ (ακαθάριστες αποδοχές) μηνιαίως, πλέον 
των εργοδοτικών εισφορών και των επιδομάτων άδειας, 
Χριστουγέννων και Πάσχα, όπου απαιτείται η καταβολή 
τέτοιων. Μέχρι τη δημοσίευση της παρούσας, το ανώτα¬ 
το ποσό είναι το οριζόμενο στην Υπουργική Απόφαση 
1577/2010, άρθρο 5, παράγραφος Ί α), 

β) για τα λοιπά στελέχη, μέχρι το 90% του ανώτατου 
ορίου του σημείου (α). 

Σε περίπτωση μερικής απασχόλησης τα ανωτέρω όρια 
ανά στέλεχος μειώνονται αναλογικά. 

12. Απαγορεύεται το προσωπικό της ΟΤΔ με οποιοδή- 
ποτε σχέση εργασίας και ποσοστό επιμερισμού και τα 
μέλη του Επιπέδου Λήψης Απόφασης ΕΕΑΟΕΚ/ΟΕΕΟ να 
λειτουργούν ως μελετητές - συντάκτες αιτήσεων στήριξης 
και πληρωμής δικαιούχων με εξαίρεση όταν είναι οι ίδιοι 
δικαιούχοι. 

Εφόσον οι ανωτέρω είναι δικαιούχοι ή συνδέονται με 
συγγένεια α' βαθμού με τους εν δυνάμει δικαιούχους, τα αι¬ 
τήματα στήριξης και πληρωμών των εν λόγω δικαιούχων, 
συμπεριλαμβάνονται επιπρόσθετα του δείγματος που εξε¬ 
τάζεται από την αρμόδια ΕΥΔ ΕΠ Αρμόδιας Περιφέρειας. 

13. Οι συμμετέχοντες στην αξιολόγηση, ενστάσεις, επι¬ 
λογή αναδοχών καθώς και στο Επίπεδο Λήψης Αποφά¬ 
σεων, πρέπει να παρέχουν εγγυήσεις αμερόληπτης κρί¬ 
σης. Σε περίπτωση που διαπιστωθεί και αποδειχθεί η μη 
αμερόληπτη μεταχείριση δικαιούχου του προγράμματος 
τοπικής ανάπτυξης από μέλος ή μέλη του Επιπέδου Λήψης 
Απόφασης - ΟΤΔ, τα μέλη αυτά αντικαθίστανται άμεσα. 

14. Τα μέλη του Επιπέδου Λήψης Απόφασης ΕΕΑϋΕΗ/ 
ΟίίΟ, δεν πρέπει να μετέχουν στον υπηρεσιακό πυρήνα 
της ΟΤΔ ούτε να συμμετέχουν σε διαδικασίες που σχε¬ 
τίζονται με την υλοποίηση του τοπικού προγράμματος 
(αξιολόγησης, ενστάσεων, πιστοποίησης έργων ΙΕΑϋΕΡ!). 

15. Απαγορεύεται η λήψη από την ΟΤΔ (όργανα της ή/ 
και στελέχη της εταιρείας) οποιασδήποτε φύσης ανταλ¬ 
λάγματος (αμοιβής κλπ.) από υποψήφιους ή και δικαιού¬ 
χους για την αξιολόγηση και επιλογή των προτάσεών τους 
ή για την καταβολή ενίσχυσης σ' αυτούς. 

16. Είναι επιτρεπτή η παροχή, από τα νομικά πρόσωπα 
που συνιστούντις ΟΤΔ σε δυνητικούς δικαιούχους ΟΤΑ και 
φορείς τους καθώς και σε ΝΠΔΔ, υπηρεσιών σχετικών με 
την ωρίμανση των έργων για υποβολή προτάσεων ένταξης 
στο πρόγραμμα, μη συμπεριλαμβανομένου του φακέλου 
υποψηφιότητας, υπό την προϋπόθεση αφενός ότι τούτο 
προβλέπεται στη νομοθεσία και στο καταστατικό τους 
και αφετέρου ότι τα φυσικά πρόσωπα των Υπηρεσιών του 
Νομικού Προσώπου που συμμετέχουν στην παροχή των 
εν λόγω υπηρεσιών δεν αναμειγνύονται καθ'οιονδήποτε 
τρόπο στην αξιολόγηση και επιλογή καθώς και στην πα¬ 
ραλαβή των ενταγμένων πράξεων του προγράμματος. 

Άρθρο 10 

Λειτουργικές Δαπάνες 

1.0 επιμερισμός των λειτουργικών δαπανών (άρθρο 7, 
παράγραφοι 1 ν, 2ί και 2ίί και 3) θα προβλέπεται σε από¬ 
φαση του αρμόδιου Επιπέδου Λήψης Απόφασης ΙΕΑϋΕΡ!/ 

ΟΕΕϋ και θα είναι ανάλογος με την απασχόληση του προ¬ 
σωπικού της ΟΤΔ στο πρόγραμμα τοπικής ανάπτυξης σε 
σχέση με τα λοιπά προγράμματα ή δραστηριότητες που 
αυτή διαχειρίζεται. 

Ειδικά για την περίοδο από την ημέρα έναρξης της επι- 
λεξιμότητας των δαπανών απασχόλησης του προσωπικού 
μέχρι και ένα μήνα μετά την υπογραφή της παρούσας από¬ 
φασης μπορούν τα ανωτέρω να καθορισθούν με απόφαση 
των αρμόδιων οργάνων του φορέα υλοποίησης του τοπι¬ 
κού προγράμματος, η οποία εγκρίνεται με εκ των υστέρων 
απόφαση του Επιπέδου Λήψης Απόφασης ΙΕΑΟΕΗ/ΟΕΕΟ, 
το αργότερο ένα μήνα από την υπογραφή της παρούσας 
υπουργικής απόφασης. 

2. Τα τραπεζικά έξοδα για το άνοιγμα και την διαχείριση 
των λογαριασμών (συμπεριλαμβανομένων των εξόδων 
τηςΤράπεζας για την εξέταση του φακέλου και της πιστο- 
ληπτικής ικανότητας της ΟΤΔ), προμήθεια τράπεζας για 
μεταφορά ποσών, καθώς και τα έξοδα προμήθειας εγγυ¬ 
ητικών επιστολών βαρύνουν αποκλειστικά το πρόγραμμα 
τοπικής ανάπτυξης. 

3. Π ροβλέπεται η χρήση μίας (1) σύνδεσης κινητής τηλε¬ 
φωνίας για το Συντονιστή του τοπικού προγράμματος ή για 
άτομο που θα μετέχει στην επιτροπή που είναι υπεύθυνη για 
την παρακολούθηση και παραλαβή έργων ΕΕΑΟΕΗ/ΟΕΕΟ 
και θα ορισθεί με απόφαση του αρμόδιου Επιπέδου Λήψης 
Απόφασης. Σε μηνιαία βάση το επιλέξιμο ποσό είναι 60 €. 

4. Οι σχετικές δαπάνες με τη λειτουργία παραρτημάτων, 
υποκαταστημάτων ή άλλων γραφείων που οι ΟΤΔ ενδε¬ 
χομένως διατηρούν σε άλλες περιοχές εκτός της έδρας 
εγκατάστασής τους δεν είναι επιλέξιμες, εκτός από τις πε¬ 
ριπτώσεις ήδη λειτουργούντων ή και δηλωθέντων κατά την 
υποβολή του φακέλου συμμετοχήςτης ΟΤΔ στην Πρόσκλη¬ 
ση. Σε εξαιρετικές και πλήρως αιτιολογημένες περιπτώσεις 
ανάγκης δημιουργίας νέων παραρτημάτων, υποκαταστη¬ 
μάτων απαιτείται η έγκριση από την ΕΥΕ ΠΑΑ 2014-2020. 

5. Οι δαπάνες διαμόρφωσης, επισκευής, συντήρησης και 
αναβάθμισης χώρων γραφείου είναι επιλέξιμες μέχρι του 
ποσού των 50.000€ μη συμπεριλαμβανομένου του ΦΠΑ 
και μέχρι τη λήξη του προγράμματος. Οποιαδήποτε υπέρ¬ 
βαση πρέπει να εγκρίνεται από την ΕΥΕ ΠΑΑ 2014-2020. 
Οι δαπάνες αυτές είναι επιλέξιμες με την προϋπόθεση ότι 
το κτήριο είναι ιδιόκτητο ή υπάρχει ιδιωτικό συμφωνητικό 
μίσθωσης ή παραχωρήθηκε δωρεάν, τουλάχιστον έως τη 
λήξη του προγράμματος. 

6. Αντικατάσταση πάγιου και λοιπού εξοπλισμού μπορεί 
να γίνει αφού παρέλθει ο χρόνος απόσβεσής τους. 

7. Α) Η σύμβαση χρηματοδοτικής μίσθωσης πρέπει να 
προβλέπει ελάχιστη περίοδο τουλάχιστον ίση με τη διάρ¬ 
κεια της ωφέλιμης ζωής του αυτοκινήτου, ενώ οι αντίστοι¬ 
χες δαπάνες δύνανται να καλυφθούν μέχρι την ημερομη¬ 
νία λήξης της επιλεξιμότητας δαπανών του υπομέτρου 
19.4 του ΠΑΑ. Μετά το πέρας της χρηματοδοτικής μίσθω¬ 
σης η κυριότητα αυτού απαιτείται να περνά στο δικαιούχο. 
Επιλέξιμο μηνιαίο ποσό για χρηματοδοτική μίσθωση 450€. 

Β) Σε περίπτωση αγοράς αυτοκινήτου 

Μέγιστος επιτρεπόμενος κυβισμός: 1.600 ςς για αυτοκί¬ 
νητο πέντε θέσεων και 1.800 ςς για αυτοκίνητο 7 θέσεων. 

Μέγιστη επιλέξιμη αγοραία αξία: €20.000 (χωρίς ΦΠΑ) 
για αυτοκίνητο πέντε θέσεων και 25.000 (χωρίς ΦΠΑ) για 
αυτοκίνητο 7 θέσεων. 

Επισημαίνεται ότι δεν είναι επιλέξιμες δαπάνες πληρω¬ 
μής τελών, φόρων ή εξόδων ασφάλισης. Σε περίπτωση 


χρήσης του αυτοκινήτου και σε άλλα προγράμματα της 
ΟΤΔ, πραγματοποιείται επιμερισμός της δαπάνης μίσθω¬ 
σης ή αγοράς για την αντίστοιχη περίοδο αναφοράς, με 
βάση την αναλογούσα χιλιομετρική απόσταση για τις ανά¬ 
γκες κάθε προγράμματος. 

8. Η επεξηγηματική πινακίδα τοποθετείται στην έδρα 
των ΟΤΔ. 

Άρθρο 11 

Μετακινήσεις 

1. Οι δαπάνες μετακίνησης των στελεχών του υπηρε¬ 
σιακού πυρήνα της ΟΤΔ είναι επιλέξιμες, εφόσον αποδε¬ 
δειγμένα πραγματοποιούνται για την εξυπηρέτηση των 
αναγκών του τοπικού προγράμματος. 

Επιλέξιμες είναι και οι δαπάνες μετακίνησης των μελών 
του Επιπέδου Λήψης Απόφασης ΙΕΑΟΕΒ/ΟΙΕϋ που προ¬ 
κύπτουν για τις μέρες των συνεδριάσεων, επιμόρφωση και 
συμμετοχή σε δίκτυα και όργανα σύμφωνα με το άρθρο 
7, παράγραφος 6ί της παρούσας. 

2. Στις δαπάνες μετακίνησης περιλαμβάνονται: 

α) τα έξοδα κίνησης και ειδικότερα το αντίτιμο των εισι¬ 
τηρίων των μέσων μαζικής μεταφοράς (ή συγκοινωνιακών 
μέσων), η δαπάνη χιλιομετρικής αποζημίωσης λόγω χρή¬ 
σης ιδιόκτητου του προσωπικού ή της ΟΤΔ ή μισθωμένου 
μεταφορικού μέσου, στις περιπτώσεις που επιτρέπεται 
η χρήση του, η δαπάνη διοδίων, ο ναύλος οχήματος σε 
μετακινήσεις με θαλάσσιο μέσο μεταφοράς, η μίσθωση 
σκάφους ή οχήματος ή η δαπάνη λόγω χρήσης επιβατικού 
αυτοκινήτου δημόσιας χρήσης (ταξί) στις περιπτώσεις που 
επιτρέπεται η χρήση τους, 

β) τα έξοδα διανυκτέρευσης για το αναγνωριζόμενο 
ποσό για κάθε τύπο ξενοδοχειακής μονάδας ή ενοικιαζό¬ 
μενου καταλύματος και 

γ) η ημερήσια αποζημίωση, η οποία καταβάλλεται στον 
μετακινούμενο για την κάλυψη των εξόδων, τα οποία προ- 
καλούνται λόγω της μετακίνησης και παραμονής του εκτός 
έδρας για εκτέλεση υπηρεσίας. 

3. Οι δαπάνες της ανωτέρω παραγράφου συμπεριλαμ- 
βανομένης της ημερήσιας αποζημίωσης καθώς και άλλες 
προβλέψεις αποτελούν επιλέξιμες δαπάνες και καθορίζο¬ 
νται στην κοινή υπουργική απόφαση με αριθμ. 2/68332/ 
ΔΕΠ (ΦΕΚ/Β/2943/16.9.2016) «Ρυθμίσεις για τις μετακινή¬ 
σεις στο πλαίσιο ενεργειών Τεχνικής Βοήθειας του ΕΣΠΑ, 
συμπεριλαμβανομένων των ΠΑΑ και ΕΠΑλΘ,του ΕΟΧ και 
του Μηχανισμού Διευκόλυνση Συνδέοντας την ευρώπη» 
και όπως κάθε φορά ισχύει. 

4. Σε περιπτώσεις δαπανών που πραγματοποιούνται 
σε συνέχεια πρόσκλησης συμμετοχής στο πλαίσιο των 
δραστηριοτήτων του Εθνικού Αγροτικού Δικτύου (ΕΑΔ), 
αυτές δεν γίνονται επιλέξιμες για χρηματοδότηση από το 
19.4, εκτός αν προκύπτουν επιλέξιμες δαπάνες για την ΟΤΔ 
που δεν καλύπτονται από το ΕΑΔ. 

Άρθρο 12 

Εκπόνηση Μελετών 

1. Οι μελέτες που εντάσσονται στο υπομέτρο 19.4 θα 
πρέπει να σχετίζονται με τα θεματικά αντικείμενα του προ¬ 
γράμματος τοπικής ανάπτυξης, ενώ σε κάθε περίπτωση 
τα παραδοτέα τους πρέπει να τυγχάνουν εφαρμογής στο 
πλαίσιο συγκεκριμένων υποδράσεων/δράσεων. Οι μελέτες 
δύνανται να πραγματοποιηθούν σε οποιοδήποτε χρονικό 
στάδιο εφαρμογής του προγράμματος. 

2. Συγκεκριμένες μελέτες που έχουν προβλεφθεί στο πρό¬ 
γραμμα τοπικής ανάπτυξης θεωρείται ότι έχουν εγκριθεί 
με την αποδοχή της αρχικής - αναμορφωμένης πρότασης. 

3. Επικαιροποίηση μελετών, πέραν των όσων αναφέ- 
ρονται στην παράγραφο 2, που υλοποιήθηκαν κατά το 
παρελθόν μπορεί να δικαιολογηθεί σε εξαιρετικές περι¬ 
πτώσεις και εφόσον τεκμηριώνεται πλήρως η σκοπιμότητα 
και ο αντίκτυπος τους σε συγκεκριμένη θεματική κατεύ¬ 
θυνση ή δράση. 

Η έγκριση προς τούτο δίνεται από την ΕΥΕ ΠΑΑ 2014- 
2020 . 

4. Η ΟΤΔ υποβάλλει στην ΕΥΕ ΠΑΑ 2014-2020 αίτημα 
έγκρισης κάθε νέας μελέτης στο οποίο περιγράφεται το 
αντικείμενό της, τα περιεχόμενα αυτής, αναλύονται η 
αναγκαιότητα υλοποίησης και ο συσχετισμός της με τις 
δράσεις του προγράμματος τοπικής ανάπτυξης και τέλος 
βεβαιώνεται από την ΟΤΔ η μη επικάλυψή της με υφιστά¬ 
μενες μελέτες. 

5. Κατά την εξέταση του αιτήματος πληρωμής θα ελέγ¬ 
χεται κατά πόσο τηρείται η νομοθεσία σχετικά με την 
ανάθεσή της. 

Άρθρο 13 

Ενέργειες Πληροφόρησης και Προβολής 

1. Οι ενέργειες πληροφόρησης και προβολής για την 
περιοχή παρέμβασης και την τοπική αναπτυξιακή στρα¬ 
τηγική πρέπει να εξυπηρετούν τους τρόπους προσέγγισης 
που είναι ενδεδειγμένοι για κάθε περιοχή, ώστε αυτές να 
διαχέονται τουλάχιστον στον τοπικό πληθυσμό. 

2. Σ' αυτές μπορεί να περιλαμβάνονται και ενέργειες 
διαβούλευσης με τους φορείς της περιοχής σε όλες τις 
φάσεις υλοποίησης του προγράμματος. 

3. Η ΟΤΔ διασφαλίζει, προ της Π ροκήρυξης των δράσε- 
ων/υποδράσεων του υπομέτρου 19.2, ότι έχει δοθεί ευρεία 
δημοσιότητα της συνοπτικής Πρόσκλησης σε τοπικά και 
περιφερειακά Μέσα Μαζικής Ενημέρωσης. Η δημοσιότητα 
δύναται να περιλαμβάνει δημοσιοποίηση της περίληψης 
της Πρόσκλησης σε τοπικές, περιφερειακές και ηλεκτρο¬ 
νικές εφημερίδες, παραγωγή και αναμετάδοση σποτ σε 
ραδιοτηλεοπτικά μέσα και διάχυση στα κοινωνικά δίκτυα 
και στις ιστοσελίδες. 

4. Το υλικό που παράγεται στο πλαίσιο των εν λόγω 
δράσεων, όπως το δημιουργικό, το λογότυπο - η εταιρική 
ταυτότητα, η ιστοσελίδα, τα έντυπα και οι λοιπές παρα¬ 
γωγές, δεν μπορεί να διατεθεί προς πώληση. Για το λόγο 
αυτό στο αντίστοιχο υλικό αναγράφεται ότι διανέμεται 
δωρεάν. Επιπλέον, στη σύμβαση μεταξύ ΟΤΔ και αναδόχου 
αναγράφεται ότι τα δικαιώματα του υλικού που παράγεται 
στο πλαίσιο της δράσης ανήκουν αποκλειστικά στην ΟΤΔ. 

5. Κάθε έντυπη και ψηφιακή ενέργεια πληροφόρησης 
και προβολής που πραγματοποιείται στο πρόγραμμα το¬ 
πικής ανάπτυξης από την ΟΤΔ, απαιτείται να πληροί τις 
απαιτήσεις πληροφόρησης και ενημέρωσης όπως αυτές 
προβλέπονται στον Εκτελεστικό Κανονισμό (ΕΕ) 808/2014 
(Άρθροί 3, Παράρτημα III) και τον Εκτελεστικό Κανονισμό 
(ΕΕ) 2016/669 (Άρθρο 3, παρ.5, Παράρτημα III), καθώς και 
στο Σχέδιο Στρατηγικής Ενημέρωσης & Δημοσιότητας 
ΠΑΑ 2014-2020, όπως επικαιροποιείται κάθε φορά σύμ¬ 
φωνα με τις οδηγίες της Ειδικής Υπηρεσίας Διαχείρισης 
ΠΑΑ 2014-2020. 

6. Στις ενέργειες πληροφόρησης και προβολής συμπε- 
ριλαμβάνεται και κάθε σχετική ενέργεια, που συνεισφέ¬ 
ρει στην προβολή της τοπικής αναπτυξιακής στρατηγικής 
όπως, συμμετοχή ή διοργάνωση εκθέσεων, συνεδρίων, 
ημερίδων και λοιπών συναφών εκδηλώσεων. 


7. Ενέργειες προβολής προγράμματος τοπικής ανά¬ 
πτυξης που λαμβάνουν χώρα στην περιοχή εφαρμογής 
θωρούνται και ως ενέργειες εμψύχωσης. 

Άρθρο 14 

Ενέργειες Επιμόρφωσης 

1. Η ΟΤΔ σχεδιάζει και υλοποιεί ενέργειες που αφορούν 
την ενίσχυση της ικανότητας των τοπικών φορέων να ανα¬ 
πτύσσουν και να υλοποιούν πράξεις, συμπεριλαμβανομέ- 
νης της ενίσχυσης των ικανοτήτων τους όσον αφορά τη 
διαχείριση έργων, στο πλαίσιο του προγράμματος τοπικής 
ανάπτυξης. Επιπλέον οι ενέργειες αυτές αφορούν και τα 
στελέχη του υπηρεσιακού πυρήνα και του Επιπέδου Λή¬ 
ψης Αποφάσεων. Σε κάθε περίπτωση οι ενέργειες επιμόρ¬ 
φωσης περιλαμβάνουν συμβατικές μεθόδους (ημερίδες, 
σεμινάρια, εργαστήρια και έντυπο υλικό) ή/και ψηφιακές 
(ηλεκτρονικές πλατφόρμες, εξ αποστάσεως). 

2. Στην περίπτωση διοργάνωσης ενέργειας επιμόρφω¬ 
σης από μια ΟΤΔ θα πρέπει να εξασφαλίζεται ελάχιστη 
συμμετοχή 5 ατόμων. Πριν τη διοργάνωση ή τη συμμετοχή 
σε τέτοιου είδους ενέργειες, η ΟΤΔ ενημερώνει την ΕΥΔ 
Επιχειρησιακού Προγράμματος (ΕΠ) Περιφερειών και κοι¬ 
νοποιεί στην ΕΥΔ 2014-2020 και ΕΥΕ ΠΑΑ 2014-2020 γιατο 
θεματικό της αντικείμενο, τη σκοπιμότητα, τη διάρκεια, το 
κόστος και τον αριθμό των ατόμων που θα συμμετέχουν. 

3. Οι δαπάνες συμμετοχής των στελεχών του υπηρεσι¬ 
ακού πυρήνα της ΟΤΔ σε ενέργειες επιμόρφωσης που δι- 
οργανώνονται από άλλους φορείς, είναι επίσης επιλέξιμες. 

Άρθρο 15 

Ενέργειες εμψύχωσης 

1. Η ΟΤΔ σχεδιάζει ένα ολοκληρωμένο πρόγραμμα εμ¬ 
ψύχωσης του τοπικού πληθυσμού, το οποίο θα βρίσκεται 
σε εξέλιξη σε ολόκληρη την προγραμματική περίοδο, για 
το οποίο η ΟΤΔ ενημερώνει την ΕΥΔ Επιχειρησιακού Προ¬ 
γράμματος (ΕΠ) Περιφερειών. 

2.0 σχεδιασμός του θα πρέπει να περιλαμβάνει 

• την ανάπτυξη του ανθρώπινου δυναμικού της ΟΤΔ 
(κατά προτίμηση των νέων σε ηλικία στελεχών) που θα έχει 
την ευθύνη για την υλοποίηση του τοπικού προγράμματος 
και των δράσεων εμψύχωσης. 

• Την/τις ομάδες στόχους του τοπικού πληθυσμού με 
την ανάλογη θεματολογία. 

3. Οι ενέργειες εμψύχωσης αποσκοπούν στην ανάπτυξη 
ικανοτήτων για τις τεχνικές διαβούλευσης, τη συμμετοχι- 
κότητα και τη λήψη αποφάσεων όπως εμπεριέχονται στο 
πρόγραμμα τοπικής ανάπτυξης. Μπορούν να διεξάγονται 
μέσω εργαστηρίων, ημερίδων/σεμιναρίων, έντυπου υλι¬ 
κού και εξ αποστάσεως εκπαίδευσης καθώς και ότι άλλο 
κρίνεται πρόσφορο, αιτιολογημένα, από την ΟΤΔ. 

4. Οι δαπάνες για εμψύχωση του τοπικού πληθυσμού 
πρέπει να είναι τουλάχιστον το 5% του υπομέτρου 19.4.Το 
5% θα πρέπει να δεσμεύεται στην απόφαση ένταξης και να 
επιτυγχάνεται έως την ολοκλήρωση του υπομέτρου 19.4. 
Κατά την τελική εκκαθάριση του 19.4 θα γίνει αναλογική 
μείωση από τον προϋπολογισμό του 19.4 προκειμένου να 
τηρηθεί το παραπάνω ποσοστό. 

5. Επιλέξιμες δαπάνες για την εμψύχωση μπορεί να είναι: 

• Δαπάνες διαρκούς επιμόρφωσης της ομάδας εμψύ¬ 
χωσης. 

• Δαπάνες των στελεχών της ομάδας εμψύχωσης της 
ΟΤΔ (μετακινήσεις, λειτουργικές δαπάνες) για ενέργειες 

που σχετίζονται άμεσα με τον σκοπό της εμψύχωσης του 
τοπικού πληθυσμού. 

• Έξοδα εκδηλώσεων, ψηφιακών ενεργειών ενημέρω¬ 
σης, δημιουργίας και αναπαραγωγής εντύπων, για ενέρ¬ 
γειες που σχετίζονται άμεσα με τον σκοπό της εμψύχωσης 
του τοπικού πληθυσμού. 

• Έξοδα επιδεικτικών ενεργειών (μετακινήσεων - διαμο¬ 
νή), της ομάδας που υπόκειται σε εμψύχωση. 

• Κόστος του εμψυχωτή με την προϋπόθεση ότι δεν θα 
αφορά μισθοδοσία - αμοιβή στελέχουςτης ΟΤΔ με οποιο- 
δήποτε σχέση εργασίας. 

6. Κάθε χρόνο η ΟΤΔ κάνει απολογιστική αναφορά ενερ¬ 
γειών για το πρόγραμμα εμψύχωσης, προς την ΕΥΔ Ε.Π. της 
αντίστοιχης Περιφέρειας και παράλληλα αναμορφώνει, αν 
χρειαστεί, το υπόλοιπο πρόγραμμα. 

Άρθρο 16 

Φόρος Προστιθέμενης Αξίας 

Ο Φόρος Προστιθέμενης Αξίας (ΦΠΑ) είναι επιλέξιμη 
δαπάνη, εφ' όσον ο δικαιούχος δεν έχει δικαίωμα έκπτω¬ 
σης του ΦΠΑ σύμφωνα με τις διατάξεις του κώδικα ΦΠΑ 
όπως εκάστοτε ισχύει. Ειδικότερα, είναι επιλέξιμη δαπάνη 
εφόσον βαρύνει δαπάνες που χρησιμοποιούνται για την 
άσκηση εξαιρούμενων ή απαλλασσόμενων του ΦΠΑ δρα¬ 
στηριοτήτων του δικαιούχου. 

Άρθρο 17 

Διοικητικός έλεγχος αιτημάτων πληρωμής 

υπομέτρου 19.4 

1. Σκοπός του διοικητικού ελέγχου είναι η επαλήθευση 
της πραγματοποίησης των δαπανών σε σχέση με το εγκε¬ 
κριμένο φυσικό αντικείμενο του υπομέτρου 19.4. 

2. Η υλοποίηση των δαπανών του υπομέτρου 19.4 παρακο- 
λουθείται μέσω των Βεβαιώσεων Υλοποίησης Δαπανών (ΒΥΔ) 
οι οποίες συντάσσονται από την ΟΤΔ και αποστέλλονται στην 
ΕΥΔ Επιχειρησιακού Προγράμματος (ΕΠ) Περιφερειών. 

3. Η ΟΤΔ υποβάλλει το αίτημα πληρωμής στο ΟΠΣΑΑ 
για ποσό που ισούται με το 40% και άνω της χορηγηθείσας 
προκαταβολής ή σε περίπτωση μη χορήγησης προκατα¬ 
βολής για περίοδο δαπανών τουλάχιστον 4 μηνών. 

4. Η ΕΥΔ Επιχειρησιακού Προγράμματος (ΕΠ) Περιφερει¬ 
ών διενεργεί διοικητικό έλεγχο σε κάθε αίτημα πληρωμής 
του υπομέτρου 19.4, τα αποτελέσματα του οποίου απο- 
τυπώνονται σε πρακτικό Διοικητικού Ελέγχου Δαπανών 
όπως αυτό θα καθοριστεί σε σχετική εγκύκλιο. 

5. Προκειμένου να διενεργηθεί ο διοικητικός έλεγχος των 
δαπανών σε κάθε αίτημα πληρωμής η ΟΤΔ αποεττέλλει εντύ- 
πως ή ηλεκτρονικά φάκελο στην ΕΥΔ Επιχειρησιακού Προ¬ 
γράμματος (ΕΠ) Περιφερειών με τα παρακάτω δικαιολογητικά: 

I. Παραστατικά δαπανών (σε φωτοαντίγραφα στην περί¬ 
πτωση έντυπης υποβολής) και αποδεικτικά εξόφλησης αυτών. 

II. Κάθε έγγραφο/δικαιολογητικό που αποδεικνύειτη νο¬ 
μιμότητα της δαπάνης (διαδικασία ανάθεσης υπηρεσιών, 
μελετών, αποφάσεις Επιπέδου Λήψης Απόφασης, εκθέσεις 
κλπ) σε φωτοαντίγραφα. 

III. Αναλυτικό καθολικό των υπό έλεγχο δαπανών. 

IV. Κίνηση του λογαριασμού του υπομέτρου 19.4 και του 
λογαριασμού της ΟΤΔ από τον οποίο γίνονται οι πληρωμές 
στο πλαίσιο του προγράμματος. 

Ο έντυπος φάκελος πληρωμής τηρείται στο αρχείο της 
ΟΤΔ και η ΕΥΔ Ε.Π. Περιφέρειας δύναται να ζητά, δειγμα¬ 
τοληπτικά, φωτοαντίγραφα από τα παραπάνω δικαιολο- 
γητικά και παραστατικά δαπανών. 


6.0 τρόπος εξόφλησης των παραστατικών είναι αυτός 
που προβλέπεται στη φορολογική νομοθεσία. 

7.0 διοικητικός έλεγχος γίνεται σε δαπάνες πλήρως εξο¬ 
φλημένες. Ειδικά στην περίπτωση δαπανών στελέχωσης, 
μπορούν να γίνουν δεκτές δαπάνες αμοιβών προσωπι¬ 
κού ακόμα και στην περίπτωση που δεν έχουν εξοφληθεί 
οι αντίστοιχες φορολογικές και ασφαλιστικές εισφορές 
με την προϋπόθεση ότι αυτές έχουν ρυθμιστεί ή από τη 
νομοθεσία προβλέπεται η δυνατότητα μεταγενέστερης 
εξόφλησής τους π.χ. ΦΜΥ, Ασφαλιστικά Ταμεία κλπ. 

Στην περίπτωση ρύθμισης φορολογικών και ασφαλιστικών 
εισφορών, είναι επιλέξιμη η δαπάνη (τμήμα φορολογικών ή 
ασφαλιστικών εισφορών) που έχει εξοφληθεί με ρύθμιση. 

8. Κατά τον διοικητικό έλεγχο γίνεται επαλήθευση του «εύ¬ 
λογου κόστους» των δαπανών που υποβάλλονται στο αίτημα 
πληρωμής εφόσον αυτές δεν έχουν προκόψει από διαγωνι- 
στική διαδικασία, σύμφωνα με την ισχύουσα νομοθεσία. Για 
τις δαπάνες αμοιβών προσωπικού, εξωτερικών συνεργατών 
(με εξαίρεση μελέτες- εμπειρογνωμοσύνες), λογαριασμών 
ΔΕΚΟ δε γίνεται επαλήθευση του «εύλογου κόστους». 

9. Για την τεκμηρίωση των δαπανών στελέχωσης απαι¬ 
τούνται: 

ί. Με Απόφαση του Δ.Σ. κατόπιν εισήγησης του Επι¬ 
πέδου Λήψης Απόφασης ΙΕΑΟΕΚΆΖΙΕΟ καθορίζεται το 
προσωπικό που θα απασχοληθεί στο πρόγραμμα τοπι¬ 
κής ανάπτυξης και το ποσοστό απασχόλησής του ενώ τα 
καθήκοντά του σε σχέση με το φυσικό αντικείμενο του 
προγράμματος τοπικής ανάπτυξης και ο χρόνος απασχό¬ 
λησής του καθορίζεται από Απόφαση του Επιπέδου Λήψης 
Απόφασης ΙΕΑΟΕΗ/ΈΕΙΟ. Ειδικά για την περίοδο από την 
ημέρα έναρξης της επιλεξιμότητας των δαπανών απα¬ 
σχόλησης του προσωπικού μέχρι και ένα μήνα μετά την 
υπογραφή της παρούσας απόφασης μπορούν τα ανωτέρω 
να καθορισθούν με απόφαση των αρμόδιων οργάνων του 
φορέα υλοποίησης του τοπικού προγράμματος, η οποία 
εφαρμόζεται με έκτων υστέρων απόφαση του Επιπέδου 
Λήψης Απόφασης ΙΕΑϋΕΒ/ΈΕΕΟ, το αργότερο ένα μήνα 
από την υπογραφή της παρούσας Υπουργικής Απόφασης. 

μ. Σύμβαση εργασίας ορισμένου χρόνου ή σύμβαση μί¬ 
σθωσης έργου σε συνέχεια ανοικτής διαδικασίας, ή σύμ¬ 
βαση ανεξάρτητων υπηρεσιών, σύμφωνα με την ισχύουσα 
εθνική νομοθεσία, στην οποία θα αναφέρονται, πέραν των 
συμβαλλομένων, το αντικείμενο της σύμβασης προσδι¬ 
οριζόμενο και σε σχέση με το φυσικό αντικείμενο του 
προγράμματος τοπικής ανάπτυξης, η χρονική διάρκεια, 
ο τόπος εργασίας του αντισυμβαλλόμενου, ο τρόπος πα¬ 
ραλαβής του έργου, το τίμημα και οι όροι καταβολής του. 

ίϋ. Μηνιαία συνολικά απολογιστικά φύλλα χρονοχρέω¬ 
σης (ρΙοόθΙ ΐίιηθεΓίθθΐΒ), στα οποία θα αποτυπώνονται σε 
επίπεδο φυσικού προσώπου οι πραγματικές ώρες απα¬ 
σχόλησής του ανά ημέρα και για κάθε Πρόγραμμα ή άλλη 
δραστηριότητα της ΟΤΔ, υπογεγραμμένα από τον απασχο¬ 
λούμενο και το Συντονιστή του τοπικού προγράμματος ή 
αντίστοιχα από το Συντονιστή και το ιεραρχικά ανώτερο 
στέλεχος της ΟΤΔ (υπευθύνου της διοίκησης), για τις πε¬ 
ριπτώσεις συμβάσεων αορίστου και ορισμένου χρόνου. 
Για τις περιπτώσεις που το φυσικό πρόσωπο απασχολεί¬ 
ται στο πρόγραμμα τοπικής ανάπτυξης για το σύνολο του 
συμβατικού του χρόνου ή με σταθερό ποσοστό επί του 
συμβατικού του χρόνου, δεν απαιτείται η συμπλήρωση 
φύλλων χρονοχρέωσης αλλά βεβαίωση του υπευθύνου, 
όπως περιγράφηκε προηγούμενα, για την απασχόληση 
σύμφωνα με τα προβλεπόμενα στη σχετική απόφαση του 
αρμόδιου Επιπέδου Λήψης Απόφασης. 

ιν. Εκθέσεις για το τταραχθέν έργο την αντίστοιχη πε¬ 
ρίοδο και βεβαίωση παραλαβής του έργου σύμφωνα με 
το ίϋ), για τις περιπτώσεις συμβάσεων μίσθωσης έργου 
ή συμβάσεων παροχής ανεξαρτήτων υπηρεσιών. Στην 
περίπτωση που η σύμβαση προσδιορίζει ωριαία αμοιβή, 
μηνιαία αναλυτικά απολογιστικά φύλλα χρονοχρέωσης, 
σύμφωνα με το ίϋ). 

ν. Μισθολογικές καταστάσεις του δικαιούχου για τις πε¬ 
ριπτώσεις συμβάσεων αορίστου και ορισμένου χρόνου. 

νί. Για την περίπτωση συμβάσεων μίσθωσης έργου ή 
συμβάσεων παροχής ανεξαρτήτων υπηρεσιών απόδειξη 
παροχής υπηρεσιών. Τίτλος κτήσης όταν ο αντισυμβαλ¬ 
λόμενος δεν είναι επιτηδευματίας από καμία αιτία, ασκεί 
ευκαιριακό επάγγελμα και η αμοιβή του είναι μικρή, σύμ¬ 
φωνα με τις ισχύουσες διατάξεις. 

10. Για την τεκμηρίωση των δαπανών μετακίνησης απαι¬ 
τούνται κατά περίπτωση: 

ί. Πρόσκληση από ΕΥΔ Επιχειρησιακού Προγράμματος 
(ΕΠ) Περιφερειών ή ΕΥΔ και ΕΥΕ ΠΑΑ 2014-2020, εφόσον η 
μετακίνηση γίνεται με πρωτοβουλία τους ή σε συνεννόηση 
ή μετά από βεβαίωση της αντίστοιχης Υπηρεσίας για τη 
συγκεκριμένη παρουσία. 

Μ. Πρόσκληση για συμμετοχή σε δίκτυα, συνέδρια, σεμι¬ 
νάρια, συσκέψεις, συμβούλια και άλλες συναφείς δραστη¬ 
ριότητες στο πλαίσιο συμμετοχής της ΟΤΔ σε δίκτυα και 
όργανα σε ευρωπαϊκό επίπεδο (π.χ. ΕΕΑΟΕΚ, ΕΝΚϋ, ΕΚΡ, 
ΕίΑΡΩ, Εθνικά - Αγροτικά Δίκτυα άλλων χωρών). 

ίϋ. Εντολή μετακίνησης, στο πλαίσιο υλοποίησης προ¬ 
γράμματος τοπικής ανάπτυξης, υπογεγραμμένη από το 
Δ/ντη ή τον Πρόεδρο του Επιπέδου Λήψης Απόφασης 
ΙΕΑΟΕΗ/ΟΕΕϋ για τα στελέχη της ΟΤΔ. Όταν η εντολή με¬ 
τακίνησης αφορά το Δ/ντή της ΟΤΔ αυτή υπογράφεται 
από τον Πρόεδρο του Επιπέδου Λήψης Απόφασης. 

ίν. Τα παραστατικά δαπάνης 

ν. Έγγραφη συνοπτική ενημέρωση για την πραγματοποι- 
ηθείσα μετακίνηση για τις περιπτώσεις που δε συντάσσε- 
ται πρακτικό διοικητικού ελέγχου. 

11. Η πληρωμή δαπανών υπολογίζεται με βάση α) το 
ποσό προς καταβολή στην ΟΤΔ βάσει της αίτησης πλη¬ 
ρωμής και της απόφασης ένταξης· β) το ποσό προς κατα¬ 
βολή στην ΟΤΔ κατόπιν εξέτασης της επιλεξιμότητας των 
δαπανών στην αίτηση πληρωμής. 

Εάν το ποσό που καθορίζεται δυνάμει του παραπάνω 
εδαφίου στοιχείο α) υπερβαίνει το ποσό που καθορίζεται 
δυνάμει του στοιχείου β) του εν λόγω εδαφίου επιβάλλεται 
διοικητική κύρωση σύμφωνα με τον Καν. (ΕΕ) 809/2014 
άρθρο 63 και όπως κάθε φορά ισχύει. 

12. Ωστόσο, δεν επιβάλλονται κυρώσεις εάν η ΟΤΔ εί¬ 
ναι σε θέση να αποδείξει σε βαθμό ικανοποιητικό ότι δεν 
ευθύνεται για την ένταξη του μη επιλέξιμου ποσού ή εάν 
κριθεί με άλλο τρόπο ότι η ΟΤΔ δεν έχει ευθύνη. 

13. Η ΕΥΔ Επιχειρησιακού Προγράμματος (ΕΠ) Περι¬ 
φερειών αποστέλλει στην ΟΤΔ πρακτικό Διοικητικού 
Ελέγχου Δαπανών (όπου απαιτείται) και η ΟΤΔ μετά την 
ολοκλήρωση της πληρωμής σφραγίζει όλα τα πρωτότυπα 
παραστατικά δαπανών που περιλαμβάνονται στο πρα¬ 
κτικό με την ένδειξη: «επιχορηγήθηκε από το ΠΑΑ 2014- 

2020, υπομέτρου 19.4 της ΟΤΔ.για ποσό 

. ». 

14. Η ΕΥΔ Επιχειρησιακού Προγράμματος (ΕΠ) Περι¬ 
φερειών αποστέλλει στον ΟΠΕΚΕΠΕ φάκελο πληρωμής 
σύμφωνα με σχετική εγκύκλιο. 


Άρθρο 18 

Αξιολόγηση τοπικής στρατηγικής 

1. Στο πλαίσιο της υλοποίησης του προγράμματος 
τοπικής ανάπτυξης οι ΟΤΔ οφείλουν να διαθέτουν ένα 
σχέδιο παρακολούθησης και αξιολόγησης αυτής. Ειδικό¬ 
τερα η αξιολόγηση του προγράμματος σε τοπικό επίπε¬ 
δο διενεργείται από την ΟΤΔ η οποία έχει δύο επιλογές 
(αυτοαξιολόγηση ή εξωτερικό εμπειρογνώμονα) για την 
υλοποίησή της. Η τελευταία πέρα των προκαθορισμένων 
σημείων της στρατηγικής, όπως δείκτες (Παραρτ VI του 
Καν. 808/2014), των αρχών της μεθόδου ΕΕΑΟΕΚ/ΟίίΟ 
(όπως αυτές προσδιορίζονται) και του αντικειμένου - πε¬ 
ριεχόμενο της στρατηγικής (καθορισμός από ΕΥΔ ΠΑΑ) 
επιλέγει με δική της ευθύνη τη μεθοδολογία προσέγγισης, 
της εσωτερικής αυτοαξιολόγησης ή με εξωτερική υποστή¬ 
ριξη την διαδικασία, την ευρύτητα και το κόστος αυτής. 

2. Η διαδικασία εξετάζει τρία σημεία: α. την προστιθεμένη 
αξία του προγράμματος (κοινωνικό αντίκτυπο και τοπική κυ- 
βερνησιμότητα), β. τον μηχανισμό ανταπόκρισης (οΐθΐίνβτγ 
ιτΐθεΓΐ3ηί5ΐη) της ΟΤΔ (διοικητική συγκρότηση, συμμετο- 
χικότητα ιδιωτικού - δημόσιου και γενικότερα ενεργειών 
ενδυνάμωσης αρχών της ΙΕΑϋΕΚ/ΟΕΕϋ μεθόδου όπως πο- 
λυτομεακότητα, συνεργασία και δικτύωση) και γ. την τοπική 
στρατηγική (μετρήσιμους δείκτες και επιτεύξιμο αντικείμενο). 

Άρθρο 19 

Παρακολούθηση προγράμματος τοπικής ανάπτυξης 

1. Η ΕΥΕ ΠΑΑ 2014-2020 έχει την αρμοδιότητα Παρα¬ 
κολούθησης της ορθής εφαρμογής των προγραμμάτων 
τοπικής ανάπτυξης, από τις ΟΤΔ και τις ΕΥΔ Επιχειρησιακού 
Προγράμματος (ΕΠ) Περιφερειών. 

2. Η ΕΥΕ ΠΑΑ 2014-2020 μεριμνά με ενέργειές της ώστε: 

ί) να εξασφαλίζεται το πνεύμα της προσέγγισης «από 

κάτω προς τα πάνω» σχεδίασης και εφαρμογής των Προ¬ 
γραμμάτων Τοπικής Ανάπτυξης. 

Μ) να διασφαλίζεται ο ίδιος παρονομαστής επιλεξιμό- 
τητας ενεργειών σε όλες τις Περιφέρειες εφαρμογής των 
Προγραμμάτων Τοπικής Ανάπτυξης, στη βάση της ίσης 
μεταχείρισης και ισονομίας. 

ίϋ) να διασφαλίζεται η συνέχεια και συμπληρωματικό- 
τητατων ΠρογραμμάτωνΤοπικής Ανάπτυξης με την προ¬ 
ηγούμενη προγραμματική περίοδο. 

ίν) να αποφευχθεί κάθε φαινόμενο «σύγκρουσης συμ¬ 
φερόντων», ανάμεσα στην ΟΤΔ ως δικαιούχο, το Επίπεδο 
Λήψης Απόφασης ως κύριος παράγοντας λήψης αποφά¬ 
σεων για ΠρογράμματαΤοπικής Ανάπτυξης καιτων Περι¬ 
φερειών ως Φορείς, με δεδομένα: 

• τις ιδιαιτερότητες που προκύπτουν από το Ενωσιακό 
Δίκαιο για την εφαρμογή των Προγραμμάτων Τοπικής 
Ανάπτυξης από την μία και 

• την αποκέντρωση των εξουσιών από την άλλη. 

3. Οι ενέργειες της ΕΥΕ ΠΑΑ 2014-2020 θα εξειδικευτούν 
με σχετική εγκύκλιο. 

Άρθρο 20 

Τελικές διατάξεις 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2017 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2747/04.08.2017 


ΠΑΡΑΡΤΗΜΑ 1 

Υπόδειγμα Εγγυητικής Επιστολής χορήγησης προκαταβολής 


ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ 
ΤΡΑΠΕΖΑ:. 

(ΠΛΗΡΗ ΣΤΟΙΧΕΙΑ, ΚΑΤΑΣΤΗΜΑ ΤΑΧ. ΔΙΕΥ/ΝΣΗ κτλ): 


ΠΡΟΣ: Ο.Π.Ε.Κ.Ε.Π.Ε. 

Δομοκού 5 104 45 Αθήνα 

ΑΡΙΘΜΟΣ ΕΓΓΥΗΤΙΚΗΣ ΕΠΙΣΤΟΛΗΣ: . 

ΠΟΣΟ ΕΓΓΥΗΤΙΚΗΣ ΕΠΙΣΤΟΛΗΣ: .€ 

(ΠΟΣΟ ΟΛΟΓΡΑΦΩΣ, ΕΥΡΩ):. 

ΤΟΠΟΣ, ΗΜΕΡΟΜΗΝΙΑ:. 


Σας γνωρίζουμε ότι με την παρούσα εγγυόμαστε ανεπιφύλακτα και ανέκκλητα 
παραιτούμενοι των δικαιωμάτων της διαιρέσεως και διζήσεως ευθυνόμενοι έναντι σας σε 

ολόκληρο υπέρ του κου . του . δ/νση 

., με ΑΦΜ . Δ.Ο.Υ . 

μέχρι του ποσού των (.€),(€ ολογράφως 

. ) 

στο οποίο και μόνο περιορίζεται η εγγύηση μας, που αντιστοιχεί στο. % της αιτούμενης 

προκαταβολής ποσού των (.€), (€ ολογράφως . 

.) με την είσπραξη παρ' αυτού από εσάς της 

προκαταβολής που αντιστοιχεί σε ποσοστό. %, της εγκεκριμένης Δημόσιας Δαπάνης της 

Απόφασης'Ενταξης Πράξης με αριθμό. 

του Μέτρου. 


Το πιο πάνω ποσό τηρούμε στη διάθεσή σας και έχουμε την υποχρέωση σε περίπτωση 
μερικής ή ολικής κατάπτωσης της εγγύησης, να σας το καταβάλουμε ολόκληρο ή μέρος του, 
απροφάσιστα και χωρίς καμία αντίρρηση μέσα σε τρεις (3) ημέρες από την έγγραφη 
δήλωσή σας προς εμάς, χωρίς να ερευνήσουμε το νόμιμο ή μη της απαίτησής σας. 

Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε 
ισχύον τέλος χαρτοσήμου. 

Η παρούσα εγγύηση προκαταβολής αφορά μόνο την παραπάνω αιτία ,είναι αορίστου και 
ισχύει μέχρι την επιστροφή της σε εμάς. 

Βεβαιώνεται υπεύθυνα ότι το ποσό των εγγυητικών μας επιστολών, που έχουν δοθεί στο 
Δημόσιο και στα Ν.Π.Δ.Δ., συνυπολογίζοντας και το ποσό της παρούσας, δεν υπερβαίνει το 
όριο των εγγυήσεων που έχει καθοριστεί από το Υπουργείο Οικονομίας και Οικονομικών 
για την Τράπεζά μας. 

Με τιμή, 


[Υπογραφή/ Ιδιότητα] [Υπογραφή/ 

Ιδιότητα] 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΙ>ηΐ35ΐ8ΐ'.6ΐ(5)6ΐ.αΓ 



































